
Ndani ya kitabu hiki mna maneno ambayo pengine hayafa- 
hamiki sana. Yanapoonekana mara ya kwanza yamepigwa 
chapa hivi. Maneno hayo yameelezwa mwisho wa kitabu 

UTANGULIZI 


hufikirika kwa mawazo tu. Nchi hiyo iko 

katikati ya mipaka sita. Kwa upande wa 
Kaskazini imepakana na Upepo wa Kaskazi, na kwa 
upande wa Kusini imepakana na Upepo wa Kusi. 
Mashariki imepakana na Mallai, na Magharibi 
mpaka wake ni Upepo wa Umande. Kwa kuwa 
nchi yenyewe inaelea katika hewa kama wingu, zaidi 
ya kupakana na pepo nne hizo, ina mipaka mingine 
miwili. Mipaka miwili yenyewe ni hii. Kwa juu 
nchi hiyo imepakana na Mbingu, na kwa chini 
imepakana na Ardhi. 

Wanawake wote katika nchi hiyo huzaa watoto 
pacha. Hii ni habari ya ajabu sana lakini haionekani 
kuwa imepata kugusa ndoto za wazee. Wasimulizi 
bado kuisimulia, wala haijawashawishi wapima 
kuitia nchi hiyo katika ramani. Labda kukosekana 
kwa habari za nchi hiyo katika ndoto za wazee, 
katika masimulizi na katika ramani kutafanya udhuru 
wangu wa kuisimulia hadithi yake kukubalika. 


KC hufikirika ka ni nchi ambayo kuwako kwake 


SHAABAN ROBERT 
TANGANYIKA 


Ng'ombe akivunjika mguu malishoni 
hujikokota zizini kusaidiwa 


1 
MASHTAKA 


AZIRI wa Kusadikika alikuwa mtu mwenye 
Y haiba kubwa na uhodari mwingi. Kwa 
hivi aliitwa Majivuno. Uwaziri wake ulia- 
nza zamani sana. Alikuwa waziri wa wafalme wa- 
tatu katika nyakati mbalimbali. Babu yake mfalme 
anayesimuliwa aliposhika ufalme, yeye alishika uwa- 
ziri; baba yake alipokuwa nahodha wa chombo 
cha serikali, yeye alikuwa rubani wake ; akaendelea 
katika hadhi hiyo mpaka wakati wa enzi ya mfalme 
mpya. Umri wake mkubwa ulizifanya nywele zake 
kichwani kuwa nyeupe kama fedha. Kwa haiba hii 
aliweza kuyavuta macho ya watu ; na kwa ufasaha 
wa maneno aliweza kufanyiza fungu au mwamba wa 
kuyavunja maisha ya mtu ye yote kama chombo. 
Kipawa cho chote cha mtu kama hakikuongozwa 
vema huweza kuwa hatari au maangamizi kwa 
wengine. Mtu huyu alikuwa maarufu na mashuhuri 
lakini alijaa tadi na inda kama hadithi hii inavyo- 
simulia 
Majivuno aliyaanza mashtaka yake kwa kusema 
hivi, “ Jalali Mfalme na madiwani wakuu wa baraza. 
Nataka kuweka mbele yenu mashtaka ya serikali ya 
Kusadikika juu ya Karama, raia mmoja, anayeli- 
ndwa na ulinzi wa Mfalme, lakini si mwaminifu ; 
anayefaidi haki na mapendeleo ya utawala huu, 
lakini hana shukrani ; na aliye chini ya bendera ya 
nchi hii, lakini si mtii. Miaka kumi imepita tangu 

mnong'ono wa kwanza ulipofika katika sikio langu 
kuwa mshtakiwa alikuwa mtu mwenye bughudha 
nyingi juu ya taratibu za utawala wa Kusadikika, na 
hasa juu ya hukumu zilizokatwa na mahakimu katika 
baraza. Ilisemwa kuwa mshtakiwa alidai kuwa hu- 
kumu chache sana zilikuwa za haki, lakini nyingi 
zilikuwa za dhuluma tupu. Kwanza mimi sikufikiri 
kamwe kuwa hili liliweza kutoka katika kinywa 
chake, na hata kama lingaliwezekana niliona kuwa 
tone moja la maji haliwezi kuleta gharika katika 
nchi. 

“Baadaye mnong'ono ule ule wa kwanza ulikari- 
riwa katika sikio langu. Lakini sasa niliambiwa 
kuwa mshtakiwa alikuwa kiongozi mwenye wafuasi 
wengi waliokuwa wakijifunza uanasheria chini yake. 

Ukariri huu ulinistusha sana. Niliona kama radi 
imenipasukia ghafula bila ya kufanya wingu ingawa 
nilikumbuka waziwazi kuwa habari za mshtakiwa 
nilikwisha zisikia zamani. Tone dogo la maji, lile 
nililolidhania kuwa litakauka lenyewe mara moja, 
limekuwa mlizamu wa kuwafariji kwa siri wanafunzi 
wa mshtakiwa! Pale pale niliagiza upelelezi kuwa 
nyuma ya nyayo za mshtakiwa. Upelelezi huo uli- 
dhihirisha bila ya shaka yo yote kuwa mshtakiwa 
alikuwa akiwafunza watu, siyo kuomba msamaha na 
huruma katika baraza tu, lakini hata kuzibatilisha 
hukumu za baraza za Kusadikika kwa njia zote. 
Hili lilionyesha kuwa mgogoro mkubwa sana uta- 
kuwako kati ya sheria za nchi na watu wake. 

“Ilipoonekana kuwa matendo ya mshtakiwa yali- 
kuwa hayavumiliki, na yenye hatari kubwa kabisa 
katika nchi, niliamuru akamatwe na kuhukumiwa. 
Alipofika mbele yangu mara ya kwanza aliulizwa 
kama alikuwa mwalimu wa uanasheria. Alikubali 
upesi kama aliyeona ametunukiwa hadhi kubwa. 
Wa aidha alisema kuwa nafasi ya mwanasheria katika 
nchi hii ilikuwa tupu. Kwa hivi alikusudia kuwa 
mwanasheria wa kwanza wa Kusadikika. Nilimwa- 
mbia kuwa wakati ulikuwa umewadia wa kukoma 
kujidanganya yeye mwenyewe na watu wengine tena 
kwa matumaini ya kuwa mwana hivi au mwana vile 
bila ya idhini ya serikali. Nataka ifahamike waziwazi 
kuwa mimi nina hofu kubwa sana juu ya mshtakiwa. 
Sababu za hofu yangu ni kuwa kama akiamriwa 
kuwa kama atakavyo leo, kesho atadai udiwani, kesho 
kutwa uwaziri, na baadaye ufalme. Kwa desturi 
tamaa za watu kama yeye alivyo zitaamka. Tamaa 
hizo zikiamka hazitakuwa na mpaka. Watu kama 
hao lazima wafunzwe kuzijua hali zao zilivyo katika 
maisha, na mwisho wa tamaa zao vile vile. 

“Matendo ya mshtakiwa yalipasa kukomeshwa 
wakati yalipoanza. Walakini kwa sababu ya tabia 
yangu njema, na saburi ambayo kila waziri lazima 
kuwa nayo, mashtaka haya sikuyaleta barazani mpaka 
leo. Nilidhani kuwa mshtakiwa akiona kuwa bidii 
yake ilikuwa kazi ya bure, atakoma mwenyewe kuya- 

—dhihaki mamlaka ya serikali. Badala ya kukoma, 

” alijiona Amepata nafasi ya kuyaeneza bila ya ruhusa 
ya serikali mafunzo yake yasiyotakiwa katika nchi 
ya Kusadikika. 

“Jalali Mfalme na madiwani wakuu, mtakumbuka 
kuwa tangu zamani matendo makubwa yo yote yalia- 
mriwa kuanzishwa na kutendwa na watu wenye na- 
saba bora kama wafalme na madiwani. Watu ovyo 
kama alivyo mshtakiwa hawakuachiwa kujishughu- 
lisha na mambo yaliyo zaidi ya yale yaliyohusiana 
na maisha yao wenyewe tu. Kama wangaliamriwa 
kujishughulisha na mambo yaliyowapita vimo vyao, 
kama mshtakiwa aonekanavyo kuwa ndilo kusudi 
lake, mabadiliko ya kuchukiza yangalikuwako mara 
kwa mara katika nchi. 

“Mikono ya mshtakiwa ni mifupi kwa kutenda 
wema wo wote. Kwa hali kama hii nachelea kuwa 
akiamriwa kuinyoosha katika matendo makubwa 
matokeo yake yatakuwa mchafuko, uasi na maanga- 
mizi. Jumla ya watu kama yeye alivyo itazidi. 
Watu kama hao hawatakuwa raia wema ila mabara- 
kala. Mchwa ukikaribia kuangamizwa hufanywa 
kumbikumbi na huoteshwa mabawa mawili. Ma- 
tendo ya mshtakiwa yamekwisha kuwa mabawa ya 
kutosha kuifanya serikali kufikiri kama yasingepasa 
kukomeshwa kabisa kwa mfano uwezao kumzuia 
mtu mwingine ye yote kuyaigiza. 

“ Wafalme na raia wa Kusadikika tangu zamani 
walikuwa, na hata sasa, ni watu wasiosema Uongo. 

Mzee kwa kijana, mwanamume kwa mwanamke, 
mkubwa kwa mdogo, mvulana kwa msichana—wote 
wanaaminika. Katika maandiko ya maamuzi ya 
Kusadikika hapana hakimu hata mmoja aliyepata 
kuandika kuwa mwanamume fulani alisema uongo 
kwa kusudi la kulificha kosa. Haipatikani habari 
yo yote katika mapokeo ya nchi hii isimuliayo kuwa 
mwanamke fulani alisingiziwa hatia. Kwa imani 
kama hii Kusadikika imefanya maamuzi ya haki 
sikuzote, na imetukuka ulimwenguni kama nyota 
ya mwongozo wa haki. 

“Imani ya Kusadikika ni nguzo imara ya majengo 
ya utawala wa Wasadikika. Wakati mataifa mengine 
yalipojifaharisha kwa mambo kama vile enzi, uwezo 
na fahari nyingine, taifa la Kusadikika lilijivuna kwa 
sababu ya kusadiki mambo yaliyotoka vinywani mwa 
watu wake. Wasadikika walikuwa, wamekuwa, na 
hata sasa, ni watu wanavijali sana imani hii kama 
wayajalivyo maisha yao na vitu vingine vipenzi. 
Haidhaniwi kuwa ruhusa ikitolewa ya utaalamu 
mwingine zaidi ya kusadiki kwa vijana wa nchi hii 
italeta faida yo yote kwao. Shaka kubwa inatuhu- 
miwa kuwa utaalamu mwingine ukiamriwa hapa, 
matata yaliyokuwa bado kuonekana na wazee wetu, 
sisi wenyewe, wala kusimuliwa katika hadithi za 
Kusadikika yatatokea kwa wingi. Tokeo la mashaka 
hayo, licha serikali ya Kusadikika peke yake, lakini 
hata raia hawalitaki. 

““ Nililizungumza shauri hili kwa uangalifu mwingi 
na watu walio maarufu na walioipatia sifa Kusadi- 
kika : Bwana Taadabuni, Katibu wa Serikali, Bwana 
Komeni, Amiri Jeshi, Bwana Fujo, Mlinda Hazina, 
Bwana Boramimi, Mudir wa Sheria, na wateule 
wengine. Ilionekana kuwa kuamuru taaluma ya ua- 
nasheria katika Kusadikika ni sawasawa na kuyapa 

nafasi mabishano katika nchi. Kwa hivi, hapana mtu 
hata mmoja aliyeliafiki shauri la kuyaamuru mafunzo 
haya. Nafasi kama hiyo ikipata idhini ya serikali, 
yahofiwa kuwa hatari kubwa itazikabili siasa za 
utawala wa nchi. Dhuluma itakuwa na kiti katika 
baraza za hukumu kushindana na haki. Jinai itatoka 
katika uficho wake ili irande uwanjani kuvotana na 
adili. Uhalifu utawatukuza waasi na wavunja sheria ; 
na dharau itafunua kinywa chake kutema mate ya 
sumu kama bafe juu ya mamlaka ya serikali. Kwa 
mambo hayo imani ya nchi, pamoja na misingi yake, 
itakuwa katika maangamizi yadhaniwayo kuwa kitu 
cho chote kikitumbukia ndani yake hakiwezi kuokoka 
tena. 

“ Kwa sababu ya kudumisha sheria, dini na ma- 
mlaka ; na kwa wajibu wa kazi yangu, lazima nidhi- 
hirishe mbele ya baraza hii kuwa si jambo jema hata 
kidogo kuamuru madarasa ya utaalamu uwezao kuwa 
daraja, ambayo chini yake utapita mkondo mkubwa 
sana wa mambo ya kuichafua salama ya Kusadikika 
kwa dharau, ukaidi na jinai. Matendo ya mshtakiwa 
lazima yakomeshwe kwa adhabu ya mwisho katika 
sheria. Kazi kubwa na yenye thamani adhimu ili- 
tendwa katika kuzitengeneza na kuzidumisha sheria 
hizi. Haivumiliki kuziona zinavunjika kwa matendo 
ya mtu mmoja anayetafuta ubarakala, asiyeaminika, 
mchache wa shukrani na mjeuri. Nguvu ya sheria 
za nchi lazima ithibitishwe juu yake ili mtu mwingine 
ye yote asithubutu kuzidharau.” 


AA 

UANASHERIA 


wachache waliokuja barazani kusikiliza kesi hii 
walimsikitikia mshtakiwa, lakini wengi wali- 
kuwa wakinong'onezana kuwa msiba wa kujitakia 
hauna kilio. Kama watu waliokusudiwa kuwa vu 
mwenge kwa wengine wangalikuwa wakingojea 7 
shangwe la watu kabla ya kuanzisha makusudi ; 
yao maendeleo katika maisha yangaliadimika. Kwa ji 
bahati njema, mtu ye yote katika hawa hutegemea 
mwongozo usiotaka shangwe mpaka amefaulu. Basi 
itaonekana halafu kama mshtakiwa alikuwa akiya- 
hatarisha maisha yake bure au kwa heri ya Wasadi- 
kika wote, na kwa fahari ya sheria za nchi yao. 
Sheria za Wasadikika zilikuwa hazimwamuru 
mshtakiwa kujitetea juu ya ushahidi wa mshtaki. g 
Aghalabu mashtaka mengi yalikubaliwa bila ya swali - 
wala kiapo. Labda hii ndiyo sababu ya nchi yao ; 
kuitwa Kusadikika. Kama mashtaka yaliletwa mbele 
ya baraza na wafalme, watoto wao, matajiri, au watu 
wengine maarufu nguvu ya desturi hii ilifanywa ma- 
radufu. Hapana shaka kuwa salama ya watu wadogo 
ilikuwa kidogo sana katika nchi hii. Lakini mashtaka 
juu ya uanasheria yalikuwa na habari ngeni kabisa. 
Wasadikika walikuwa bado kusikia utaalamu huu. 
Kwa hamu kubwa ya kutaka kujua maana yake, 
baraza ilitamani mshtakiwa kuamriwa kueleza maana 
ya uanasheria kabla ya hukumu kufanywa. 


| AADA ya usemi wa Waziri, baadhi ya watu 

Majivuno, mtu aliyejihesabu mwenyewe kuwa ki- 
dole chake kidogo kilikuwa na akili nyingi kuliko 
vichwa na miili ya Wasadikika wote ikiwekwa 
pamoja, alikuwa amejifunga kwa kumtosa mshtakiwa 
katika bahari ya maangamizi. Kwa hivi, alisema kwa 
werevu kuwa uanasheria ungewezekana kufasiriwa 
waziwazi sana na Mudir wa Sheria za Kusadikika 
kuliko mshtakiwa. Mudir wa Sheria alipotakiwa 
kufanya tafsiri alisema, “ Uanasheria ni elimu ya 
kupingana na sheria.” 

Kabla ya mkono ulionyooshwa na Waziri hauja- 
pokewa na Mudir wa Sheria, baadhi ya watu wa 
baraza walionyesha kuwa hawakutosheka na tafsiri 
hii. Walifikiri kuwa hapana mtu mmoja katika mia 
aliyeweza kuyapoteza maisha yake bure kwa sababu 
ya kupingana na sheria. Mshtakiwa alikuwa si 
mjinga wa adhabu zilizohusu kutolewa kwa sababu 
ya hatia au uhalifu wo wote. Ilionekana kuwa maana 
hasa ya uanasheria ilikuwa bado kutolewa. Wazo 
hili lilipotolewa, Mfalme alishawishika kuwaza kuwa 
kitanda usichokilalia huwajui kunguni wake, na kuwa 
ilikuwako sababu njema ya kumwamuru mshtakiwa 
kueleza mwenyewe maana ya uanasheria na sababu 
zake. Hili lilipotokea mshtakiwa alipata nafasi ya 
kujitetea. Nafasi hii hakuitazamia kuipata kwa 
rahisi. Jinsi ilivyotokea ilikuwa kama ajabu tupu. 
Alishukuru kuwa uko mkono wa uokovu unaofanya 
kazi kwa siri sikuzote. 

Kwa wasifu wa nje, mshtakiwa alikuwa hana umbo 


.la kufanya mvuto kwa watu, lakini kwa wasifu wa 


ndani, alikuwa na ajabu tatu. Kichwa chake kili- 
kuwa na ubongo wa hekima, kifuani alikuwa na moyo 
wa ushujaa, na kinywani ulimi wa ufasaha. Vipawa 
hivi vilikuwa katika siri kubwa sana. Hata baadhi 
ya wasiri wake hawakuweza kukisia kuwa alikuwa 

na hazina kama hizi. Alikuwa na tabia ya kuficha 


siri kama kaburi lifunikavyo maiti. Alijizoeza kuvi- ' 


tumia vipawa hivi mpaka vilikuwa tayari kutumika 
siku yo yote katika maisha yake. 

Siku muhimu iliyoandaliwa matumizi ya vitu hivi 
ilikuwa imewadia. Maisha yake mwenyewe yalikuwa 
katika hatari kubwa. Pigano la kufa na kupona lili- 
kuwa mbele yake. Alikuwa hana silaha nyingine za 
kuokolea maisha yake ila zana hizi. Wajibu wa 
kuzitumia kwa dhahiri ulikuwa hauzuiliki sasa. Basi 
pale kizimbani alipokuwa amesimama wima aliinama 
kwa unyenyekevu mbele ya baraza. Alipoinuka, kwa 
sauti ya taratibu lakini imara, aliyavuta masikio ya 
baraza nzima kumsikiliza kama imamu aliyekuwa 
akihutubu juu ya mimbari ya msikiti mkubwa. 
Aliyosema ndiyo haya : 

“ Msema kweli hukimbiwa na marafiki zake. Ni- 
kipatwa na ajali kama hiyo sitaona wivu juu ya watu 
wawezao kudumu na marafiki zao sikuzote. Siwezi 
kuikana kweli kwa kuchelea upweke wa kitambo, 
nikajinyima ushirika wa milele unaotazamiwa kuto- 
kea baada ya kushindwa kwa uongo. Yaonekana 
kama Mudir wa Sheria mheshimiwa hakufikiri sana 
alipofasiri kuwa uanasheria ulikuwa ni elimu ya 
kupingana na sheria. 

“ Uanasheria ni elimu ya hukumu kwa mujibu wa 
sheria zilizokubaliwa. Hamna kitu cho chote katika 
utaalamu huu cha kuhofia kuwa kama pingamizi 
katika sheria. Elimu hii hasa husaidia sheria kuenda 
katika njia ya haki. Haina budi kukumbukwa kuwa 
kugawanya haki kwa watu ni dhima itakayo hekima, 
hadhari na saburi yote iwezekanayo kufanywa na 
mwanadamu. 

“ Nimeshtakiwa kuwa nikiridhiwa haja nitakayo 
leo, halafu nitadai kuwa diwani, waziri au mfalme. 

III 
ji 


Tuhuma kama hii haina msingi. Utawala na ma- 
mlaka yake ni dhima ya wanadamu Mashetani, 
majini na malaika hawana kazi kama hizi. Kwa 
kuwa mimi ni mwanadamu, na madhali kazi hizi 
zimeshikwa na wenzangu, wajibu wangu ni kuchagua 
kazi nyingine. 

“ Ilinitokea kuwa Kusadikika ilikuwa na haja ya 
elimu ya uanasheria. Nachelea kuwa sababu zilizo- 
niongoza kufikiri kama nilivyofanya, zitataka muda 
wa siku sita kuelezwa kwa muhtasari. Kama kwa 
muda huo sitaonekana kuwa nimechelewa kuitika 
wito wa hukumu inayokusudiwa kutimizwa juu yangu 
kwa mashtaka yaliyoletwa hapa, nitakuwa tayari 
kuzieleza.” 

Waziri alitaka shauri la mshtakiwa likatwe siku ile 
ile. Hila za kufanyizia hivyo alikuwa nazo. Kwa 
hila zake nyingi kama jozi ya karata alisema, 
“ Mshtakiwa ana maneno mengi kama kitabu. Na- 
kanusha kuwa ajua kitu cho chote juu ya hekima. 
Hekima ni kitu adimu kupatikana na mtu asiye mvi. 
Weusi wa nywele za mshtakiwa waonyesha waziwazi 
ujinga alio nao. Nataka athibitishe kama nisemayo 
si kweli.” 

Mshtakiwa alijibu. “Elimu ilipokuwa haijulikani 
duniani, mvi zilihesabiwa kuwa alama ya hekima. 
Fikira hii ilikuwa njema sana, lakini wakati wake 
umepita wala haurudi tena. Sasa kama mtu hakueli- 
mishwa, mvi zake hazihesabiwi kuwa dalili ya hekima. 
Jambo lisilobadilika ni kuwa kila mzee anastahili 
heshima ya kila kijana sikuzote.” 

Mfalme hakuona sababu ya haraka ya kulikata 
shauri la mshtakiwa. Kwa hivi, alisema kuwa mshta- 
kiwa alitaka muda wa siku sita ili atimize kazi iliyo- 
takiwa na baraza hii. Hakutaka kutolewa katika 
gereza. Yumo katika gereza na atakuwa katika hali 

hiyo mpaka mwisho wa maelezo yake. Maelezo 
yatakayopatikana kwake yatakuwa faida ya baraza. 
Muda huu ukiisha, hukumu inayostahili itatolewa 
kwa mshtakiwa. Wakati una mabawa kama ndege. 
Uvumilivu ukitumiwa siku sita ni sawasawa na saa 
sita. Kwa kuwa haifai kuonekana kuwa baraza haina 
saburi, haja ya mshtakiwa ya muda wa kueleza sababu 
za kuanzisha uanasheria katika nchi hii haina budi 
kukubaliwa. Hili liliposemwa, baraza iliahirishwa. 

Ia 
IN 


MJUMBE WA KASKAZINI 


II ilikuwa siku ya kwanza ya muda ulioamriwa. 
JH Baraza ilihudhuriwa na Mfalme, Waziri pa- 
moja na wasimamizi wengine wa serikali. 
'Sudusi moja ya watu wa Sadiki, mji mkuu wa Kusa- 
dikika, walikuwapo vile vile. Mbele ya baraza hii, 
Karama, mshtakiwa, alisimama kujitetea bila ya ku- 
tetemeka. Alisema kwa makini kama mtu aliyezoea 
kusema hadharani. 

“Ninazo sababu sita za kusema. Sababu ya 
kwanza iliyotia azima katika moyo wangu ya kua- 
nzisha uanasheria katika nchi hii labda itaelezeka 
vema sana kama nikitaja mkasa wa mjumbe wa 
kaskazini uliotokea hapa zamani kidogo. Itaku- 
mbukwa kuwa mkasa huu ulikuwa mkubwa katika 
mikasa adhimu iliyopata kushuhudiwa na Kusadikika. 

“Ilifikiriwa hapa kwamba lilikuwa jambo jema 


Puoji 


nchi hii kupeleka wajumbe katika nchi ngeni. Ku- 
sudi la ujumbe huo lilikuwa kutalii mambo katika 
nchi hizo yaliyowezekana kuletwa hapa kwa manufaa 
ya nchi na watu wake. Ilikubaliwa kuziomba nchi 
zilizopakana na Kusadikika kama ziliweza kuamuru | 
wajumbe wetu kuzizuru nchi zao. Kusadikika ili- | 
kuwa tayari pia kupokea wajumbe wa nchi nyingine 
kama haja yetu ilikubaliwa na nchi hizo. 

“ Upande uliochaguliwa kwanza kwa ujumbe huu 
ulikuwa kaskazini. Urefu wa safari hii haukuweze- 
kana kupimwa; na dhiki zake zilikuwa ngumu 
kukisiwa kwa usahihi wo wote. Hii ilikuwa ni safari 
ya ujasiri iliyotaka uthabiti na moyo wa matumaini. 
Mtu mwenye heshima, hodari na mwaminifu alita- 
kiwa ajitolee mwenyewe kwa safari hii. 

“ Tumaini la kupatikana mtu mwenye heshima, 
uhodari na uaminifu lilikuwa dogo sana. Kwa 
desturi, maisha huwaficha watu wake bora mpaka 
tokeo kubwa litokee. Tamaa ya kumpata mtu aliye- 
takiwa ilipokuwa karibu kukatika, Buruhani alijitolea 
mwenyewe. Buruhani alikuwa mtu mwenye sifa 
zilizotakiwa na zaidi. Alitokea wakati nchi yake 
ilipomtaka sana akajitwisha mzigo mzito sana. Kazi 
yake ilikuwa kusafiri, kutalii na kuandika habari za 
mambo ya nchi ngeni aliyoyafikiri kwamba yaliweza ka 
kuisitawisha Kusadikika. 

“ Ujumbe huu ulikuwa na dhima kubwa. Kama 
zamani wasafiri walivyojusurisha kuondoka katika 
nchi walizozijua na kusafiri katika nchi walizokuwa 
hawazijui, msafiri huyu pia alikujua alikotoka lakini 
hakukujua alikokwenda. Hakujua kama mbele ali- 
kuwa akingojewa na msaada wa kumsaidia au maa- 
ngamizi ya kumwangamiza. Alijitolea sadaka katika 
ujasiri ambao misiba yake ilikuwa katika mwangaza, 
lakini faraja zake zilikuwa katika kiza kikuu. 

“Alisafiri kuelekea kaskazini kwa moyo wa kufani- 
kiwa safarini, na kwa matumaini ya kurudi kwao 
salama. Safari yake ilimpitisha katika misitu miku- 
bwa, nyika za ukiwa na majangwa ya kiu. Alivuka 
mitoni na pengine aliabiri vyomboni katika maziwa 
na bahari. Kwa tabia ya kiungwana, ambayo msa- 
firi huyu alizaliwa nayo, watu aliokutana nao safarini 
walimwajabia ; na kwa ulimi wa adabu, ambao ni 
azali ya utu wema, alifanya marafiki waliomsaidia 
katika shida. Kila msafiri ni ndugu kwa wasafiri 
wengine, lakini yeye alipata ndugu, marafiki na 
wasaidizi. 

“Kila alipokutana na shida, ndipo bidii yake ili- 
pozidi kukua. Baadhi ya watu hulegea mioyo mbele 
ya dhiki, lakini wengine hukazana mpaka wamtei- 
shinda. Bidii ya Buruhani ilifanya mwangaza kama 
wa taa mbele yake, akazidi kupanua hatua kufululiza 
katika kazi aliyotumwa kwa uthabiti na furaha 
kubwa. Mwana mwema huyu, msafiri hodari na 
mjumbe wa kujivuniwa na Kusadikika nzima alio- 
ndoka hapa alipokuwa kijana. Aliporudi kwao ali- 
kuwa mzee aliyeyaonja mashaka na mabadiliko mba- 
limbali. Alijaribiwa na kila taabu, akashawishiwa 
na anasa zilizo ngumu kuzuilika. Hakusita kuenda 
mbele kwa uchungu wa shida wala hakughairi kurudi 
kwao kwa tamu ya anasa. 

“Marejeo ya Buruhani yaliyazibua masikio ya 
Kusadikika. Ilikuwa ni mara ya kwanza katika 
maisha ya Wasadikika kusikia kuwa katika nchi za 
kaskazini watu wamesitawi sana kuliko wao. Walia- 
mbiwa habari za miji mikubwa na majengo ya aushi ; 
mabarabara yaliyosakifiwa na madaraja ya ajabu ; 
utabibu wa watu na wa wanyama ; ukulima, mbolea 
na hifadhi ya udongo ; na kuwa wafugaji walikuwa 
hawashirikiani nyumba zao na wanyama waliowa- 

fuga. Ilisemwa vile vile kuwa maendeleo hayo na 
mengine yalipatikana kwa ushirika wa kazi za watu 
wote kama mtu mmoja, na kwa fedha yao yote kama 
hazina moja. 

“Rai ya Buruhani ilikuwa kukutanisha bidii za 
taifa la Kusadikika katika shabaha moja. Alitaka 
maendeleo ya nchi yachangiwe na kila mtu kwa 
ushirika wa kazi, fikira na mali. Ushirika huu uli- 
kusudiwa kuendelea mpaka Kusadikika isitawi kama 
nchi nyingine zilivyositawi na zitakavyokuwa baa- 
daye. Shauri hili lilipowekwa mbele ya serikali ya 
Kusadikika, ili kuzungumzwa, halikukubaliwa. Natu- 
maini kuwa nikiisha kusema, mtaamua vema kama 
Kusadikika haikupotelewa na bahati bora shauri hili 
lilipokataliwa. 

“Kwa habari ya miji mikubwa ilisemwa kuwa 
vibanda katika vijiji mbalimbali vikikusanywa pa- 
moja vitatosha kuwa miji mikubwa. Juu ya majengo 
ya aushi ilihesabiwa kuwa maisha ya mtu ni mafupi, 
kwa hivi, majengo ya aushi yalikuwa kazi ya bure. 
Kwa kuwa unyayo wa mtu hauzidi urefu wa inchi 
kumi na mbili wala upana wa inchi sita, ilifikiriwa 
kwamba ilikuwa ni hasara tupu kutengeneza bara- 
bara na daraja. Njia yo yote ya desturi ilitosha kwa 
safari za mtu. Maradhi yalidhaniwa kuwa kama 
matokeo ya kuja na kuondoka yenyewe bila ya 
msaada wa tabibu. Ukulima ulionekana hauna haja 
ya kusitawishwa wala kuhifadhiwa; na kuwa mfu- 
gaji mwema hasiti kushirikiana nyumba moja na 
wanyama wake. Fikira za washauri hawa zilikuwa 
hazifanani na kitu cho chote chema katika dunia. 
Ujinga wao haukuyazuia maendeleo tu lakini hasa 
uliirudisha nchi nyuma vile vile. 

“ Kwa kukosekana miji safi, maisha ya Kusadikika 
yanachukiza. Jengo la kitambo linalopendwa lina 

gharama kubwa sana kuliko jengo la aushi lililoka- 
taliwa. Kibanda hutaka kutengenezwa sikuzote. 
Mtu akiishi umri wa miaka mia moja itampasa kuki- 
tengeneza kibanda chake karibu kila mwaka mmoja. 
Gharama na kazi za jengo hili huanza kidogo lakini 
huzidi kuwa kubwa kila wakati. Jengo la aushi lina 
gharama na kazi kubwa pia ; lakini baada ya kuka- 
milika, gharama wala kazi hizo hazikaririwi mara 
kwa mara. 

“ Uchache wa njia nzuri huuchelewesha mwendo 
na huufanya uchukuzi wa bidhaa kuwa mzito. Ha- 
pana kitu kijacho wala kiendacho po pote kwa upesi 
kama itakiwavyo. Hata kama nchi ina mazao 
namna gani, lakini kama haina njia za kuyapelekea 
mazao yake katika soko kubwa, faida haipatikani 
hata kidogo. Kwa kukosekana kwa madaraja, mito 
inafanya shida juu ya watu walio ng'ambo moja 
kukutana na walio ng'ambo nyingine. 

“ Maradhi hayajapata uuguzaji wa kutosha. Vifo 
vya mapema hapa katika mwaka mmoja jumla yake 
yatisha sana kuliko ile ya vifo vitokeavyo katika nchi 
nyingine katika karne moja. Fikirini kama maisha 
kama haya yanavumilika au hayavumiliki ; na kama 
hatari hii ya maangamizi ya watu kabla ya wakati 
wao hayalazimu kuzuiwa kwa bidii yote aliyo nayo 
mwanadamu. Katika amani watu hawatazamii 
kuchukuliwa na mauti kwa wingi kama katika 
baa la vita. j 

“Kilimo ni uti wa mgongo wa maisha ya mwana- 
damu. Bila ya kilimo maisha hayawezi kudumu. 
Nchi hii yaonekana kama imesahau muhimu wa kazi 
hii. Udongo usipohifadhiwa, hupotelewa na rutuba 
yake kila mwaka; na mara kwa mara njaa kali 
hutokea. Njaa hiyo hufanyiza madhara makubwa 
sana katika maisha ya watu wanaoishi juu ya udongo 

uliochujuka. Kama inatazamiwa kuwa watu huweza 
kuishi kwa nyama, samaki na ndege, lazima iku- 
mbukwe vile vile kuwa hata kuwako kwa vitu hivi 
hutegemea mimea ya nchi. Udongo wa nchi ndiyo 
hazina bora ya watu. 

“Kwa kazi zake bora na uaminifu mwingi Buru- 
hani hakushukuriwa ila kuvunjiwa kadiri. Aliaibi- 
shwa kuwa alileta uzushi uliokuwa hauna faida katika 
nchi. Zaidi ya hayo, alitumbukizwa katika kifungo 
cha maisha. Moyo wa nani usiohuzunika kwa msiba 
kama huu!” 

4 
MJUMBE WA MASHARIKI 


ABARI ya mashtaka ya Karama ilikuwa imea- 
H nza kuenea mjini. Karama alikuwa si mtu 
maarufu wa kuvuta usikizi wa umati katika 
mji, lakini umaarufu wa mashtaka yake uliyavuta 
masikio ya watu sasa. Kila mtu aliyepata kuisikia 
habari hii alifanya wasiwasi mwingi. Katika siku ya 
pili, Mfalme na madiwani wake walipokuwa bara- 
zani, thuluthi moja ya watu wa Sadiki ilihudhuria 
vile vile. Watu hawa walitaka kuitazama kesi hii kwa 
macho na kuisikiliza kwa masikio yao wenyewe. 
Mbele ya hadhara hii Karama alisema hivi, 
“Ingawa haja ya Kusadikika haikufaulu mara ya 
kwanza, ujumbe mwingine ulitakiwa Haja isiyori- 
dhishwa husumbua fikira kama kiu isiyozimwa isu- 
mbuavyo koo sikuzote. Fikira ya maendeleo ilikuwa 
imeanza kupambazuka juu ya Kusadikika. Kama 
jaribu la kuikuza mpaka mavuno yake mema yakavu- 
nwa lilikuwa gumu, jaribu la kuiviza halikusha- 
wishi bidii za watu vile vile. Labda itaamuliwa vema 
baadaye kweli iliyomo katika kusema kuwa mwo- 
ngozo mwema hauwezekani kuvizwa na kitu cho 
chote kibaya mpaka haja zake zitimu. Kusadikika 
imo katika hali ya pingamizi kubwa. Pingamizi 
nyingi ziliwakabili watu wa mataifa mengine zamani. 
Lakini ushindi uliopatikana mwisho ulibadili misiba 
yao kuwa fahari ya milele. 
“ Mtu mwenye sifa njema alitakiwa kujitolea mwe- 

nyewe kwa ujumbe wa mashariki kama mara ya 
kwanza, lakini sasa mtu kama huyo alipatikana upesi 
sana kuliko ilivyokuwa ikitazamiwa. Mtu huyu 
alikuwa akijulikana kwa jina la Fadhili. Habari ya 
msiba wa Buruhani ilikuwa ikijulikana na Fadhili 
lakini haikuuvunja moyo wake. Labda ni kweli 
kuwa mashaka ni mbegu ya imara katika mioyo ya 
wanadamu. Kwa mbegu hii ushindi wao humea 
sikuzote mahali walipoangushwa chini na majaribu 
mazito. Ni fahari iliyoje kwa wanadamu kutumaini 
kuwa bidii zao ndogo huchipuka ili kuyashambulia 
tena majaribu mpaka yameshindwa kabisa ! 

“Nchi za mashariki, kama zijulikanavyo, ziko 
ng'ambo ya mailai na bahari zilizo pana sana. Fa- 
dhili ilimpasa kuabiri na kujihaulisha katika vyombo 
mbalimbali. Kwa kufanya hivyo, aliingia katika ba- 
ndari kadha wa kadha. Safari yake ilichukua miaka 
mingi ya majaribu magumu. Walakini alikuwa ni 
mvumilivu wa ajabu. Uvumilivu wake ulikuwa 
hauna mwisho. Labda kwa kufadhiliwa kipawa hiki 
kwa wingi, ndipo alipoitwa Fadhili. Usiri wa marejeo 
yake ulikuwa wasiwasi mkubwa kwa sababu habari 
zake zilikoma kupatikana kwa muda mrefu. Tu- 
maini la marejeo yake lilipokaribia kukatika na 
kuhesabiwa kuwa amepotea, Fadhili alirudi kwao 
ghafula. 

“Habari aliyorudi nayo mjumbe huyu ilikuwa 
sawa kabisa na elimu. Alizieleza tawala mbalimbali 
za nchi za mashariki kwa uwazi uliojaa ufasaha na 
mifano inayojulikana sana. Aliitenda kazi hii kwa 
wepesi uliowashangaza wasikizaji wake. Baadhi ya 
watu waliopata kuyasikia maelezo ya Fadhili wasema 
kuwa sauti yake bado hawajaisahau. Kwa muhtasari, 
alisema kuwa katika nchi za mashariki kengele ya 
mauti ya uchokozi na vita kati ya wanadamu, nchi 

kwa nchi, au taifa kwa taifa imeanza kulia zamani 
sana. Bidii kubwa zilikuwa zikifanyizwa za kuyazika 
mambo haya mawili katika kaburi la sahau. 

“Karibu watu wote huko waliuchukia uchokozi 
kama aibu kubwa, na waliviapiza vita kama laana 
ipitayo kiasi kwa viumbe waliojaliwa busara ya haki ; 
moyo wa wema ; ulimi wa nasaha ; masikio ya ku- 
sikilizana ; macho ya uongozi ; pua ya kutambua 
harufu ; ushirika wa amani ; ajali moja ; na Mungu 
mmoja. Hapana kabisa kitu hata kimoja katika hivi 
alichopewa mtu kwa ajili ya uharabu. Siasa kubwa 
huko ilikuwa ni kuwaunganisha watu wote katika 
urafiki. Juu ya urafiki huo amani ya ulimwengu 
imekusudiwa kujengwa. 

“ Neno “ uadui ” na mengine mabaya kama yajuli- 
kanavyo, watu walikusudia kujaribu kuyatoa katika 
lugha na kuyafuta katika vitabu. Kwa amri ya seri- 
kali matangazo yalienezwa juu ya njia panda, bara- 
bara kuu, na kila mahali pa mikutano ya watu ili 
kuzuia matumizi ya maneno hayo. Imekwisha thi- 
bitishwa huko kuwa kama kwa vita mshindwa hupata 
hasara ; na mshindi kadhalika huandamwa na kisasi 
cha milele. Hapana mtu ye yote mwema apendaye 
hasara ya kushindwa wala kisasi cha ushindi katika 
maisha yake. 

“ Mafunzo yote katika nchi hizo yaliambatishwa 
na siasa hii. Katika vyuo, watoto walikuwa wakiji- 
funza taaluma ya kufanyiza urafiki mkubwa ambao 
mwanadamu aliupoteza mwenyewe ; lakini baada ya 
kuliona kosa lake, sasa amejifunga kwa kuutafuta tena. 
Watoto wote walikua pamoja kwa upole kama wa 
kondoo. Utaratibu mwingine, kama mtaalamu aki- 
kaa na mjinga ; wa kwanza lazima amshirikishe wa 
pili katika elimu ; na kama tajiri akikaa na maskini ; 
wa kwanza afanye awezavyo kwa kumsaidia wa pili 

kwa utajiri wake, ulikuwa katika orodha ya mafunzo 
katika vyuo vingine. Kwa mambo kama hayo, 
Fadihli aliona kuwa zawadi kubwa ilikuwa njiani 
inawajia watu wa mashariki. Alitaka Wasadikika 
waijue habari hii. 

“ Matokeo ya ujumbe huu yalipowekwa barazani 
kufikiriwa, badala ya kushangiliwa, Fadhili alizo- 
mewa vibaya kabisa. Lahaula! Aliitwa mwongo, 
mwoga na mwotaji wa ndoto zisizotabirika. Fadhili 
alidharauliwa kwa dharau ishindayo kupakwa tope 
usoni, na kazi yake ilithaminiwa kwamba ilikuwa 
bure ghali. Maskini huyu alikuwa ni mtu madhu- 
buti, ama sivyo moyo wake ungalipasuka kwa kuona 
kuwa jina lake limepotea, na kazi yake haikuthami- 
niwa kama ilivyostahili. Kwa shauku ya uchokozi 
na kumwaga damu bure, ilisemwa kuwa Kusadikika 
haikufikiri kwamba ilikuwa ni vema kuutupa ushujaa 
wake hata kidogo, ili kulifuata shauri la mjumbe 
ambaye hakuifanyiza kazi yake barabara. 

“ Ushujaa ni husuni kubwa na hazina bora ya ku- 
dumishwa. Ushujaa kwa mtu ni ngao, kwa nchi ni 
tegemeo, na kwa taifa ni uwezo. Jambo hili huku- 
balika bila ya swali. Lakini ziko namna mbili za 
ushujaa ambazo hazina budi kufikiriwa mbalimbali, 
siyo pamoja. Namna ya kwanza ni ushujaa wa nguvu 
na silaha, na namna ya pili ni ushujaa wa kweli na 
nasaha. Kwa ushujaa wa kwanza wanadamu hui- 
pata amani ya kitambo na fahari ya kifauongo—ule 
mmea usiohimili kuguswa—lakini hufuatwa na vita 
mara kwa mara. Kwa ushujaa wa pili, yafikiriwa 
kwa sababu bora kabisa kuwa wanadamu wataipata 
amani ya daima. 

“ Kusadikika imekwisha pigana vita vingi. Katika 
kila kitali cha vita imejipambanua kwa ushujaa, 
lakini kwa ushahidi ulio. wazi imepigana punde kwa 

punde na adui yule yule aliyeshindwa zamani, ndugu 
yake, mtoto wake au mjukuu wake. Mwendo ume- 
kuwa huu na utaendelea kuwa vivi hivi siku zote kwa 
sababu ushindi wa nguvu hauwezi kuisuluhisha mioyo 
ya wanadamu ila kuivimbisha kwa kisasi. Inastaa- 
jabisha kwa nini dunia haitumii akili nyingi kwa kui- 
jenga amani ya daima badala ya kuitumia nguvu 
nyingi kwa kuitafuta amani ya kitambo tu. Fadhili 
alikuwa katika wazo la kuwa njia ya kwanza huwa- 
gharimu watu hasara kubwa sana kuliko gharama ya 
njia ya pili. Hitlafu iliyopo kati ya njia hizi mbili 
haitaki maizi tu kuigundua. Hata mtu ye yote aliye 
mwema aweza kuiona faida ya njia ya kwanza na 
hasara ya njia ya pili. 

“Wa aidha, hata kama matokeo ya ujumbe wa 
mashariki yalibuniwa kama walivyodai washauri wa 
serikali, lakini yalikuwa si mabaya kamwe. WYalibu- 
niwa kwa njia inayowezekana kutendwa na watu kwa 


faida ya maisha yao na Kusadikika nzima. Zzara na 
kifungo zilikuwa si tuzo njema kwa Fadhili. Uko 
wapi uso usiotahayari kwa aibu kama hii!” 


MJUMBE WA KUSINI 


ARIBU masikio ya watu wa mahali pengi 
IK yalijaa habari za Karama na mashtaka yake. 
Umaarufu wake wa ghafula ulizungumzwa ka- 
ribu na mbali. Mtu ye yote wa desturi anapozuka 
katika umaarufu, huyavuta masikio na macho ya 
watu wengi kwa sababu jambo kama hili hutokea kwa 
nadra sana kwa watu ambao bahati mbaya imeshu- 
ghulika kuwaweka nyuma. Kwa hivyo, katika siku 
ya tatu baraza ilihudhuriwa na Mfalme, watu wenye 
vyeo mbalimbali, pamoja na nusu moja ya umati 
mkubwa wa Kusadikika. Fikira zilizochanganyika 
ziliushika umati huu. Baadhi ya watu walimwajabia 
Karama, wakamhesabu kama mtu bora wa karne yao. 
Hawa walitumaini kuwa ataokoka. Lakini watu we- 
ngine waliwaza kuwa Karama alikuwa kama mjinga 
aliyekuwa akicheza na hatari kubwa iliyofunua taya 

mbele yake. Waliokuwa wakimtazamia kuokoka wali- 
kuwa na wasiwasi wao; na wale waliokuwa wakimta- 


vzamia kuanguka walikuwa na fadhaa yao. Walakini 


hapana mtu hata mmoja aliyepata kulisema wazo lake. 


Bila ya kujua alivyoajabiwa wala alivyodunishwa, 


Karama aliendelea kusema mbele ya baraza, ““ Watu 
wanaoteswa ndio wanaoyajua kabisa mateso. yao. 
Kusadikika ilikuwa chini ya mateso makubwa sana. 
Maisha yaliyozungukwa na maradhi na mauti, 
uadui usiokwisha, nchi iliyokaribia kugeuka jangwa 
na mwamba, na madhila mengine mazito yaliwaka- 


“bili watu. Walitaka faraja katika mateso haya. Jiti- 


hadi baada ya jitihadi ilijaribiwa ili kuirakibisha saa 
ya maendeleo ya nchi, lakini mara kwa mara majira 
yake yalirudishwa nyuma. Kama hili lilifanywa kwa 
makosa ama makusudi ni siri iliyo ng'ambo ya fa- 
hamu yangu hata sasa. Lakini kama siri njema hufi- 
chika, ile iliyo mbaya haifichiki hata kidogo. Ucha- 
guzi wa wajumbe ulikuwako lakini mathibitisho ya 
matokeo ya ujumbe hayakupatikana. Kusadikika 


iliishi kuona mjumbe baada ya mjumbe kuadhiriwa 


. na kuadhibiwa vibaya. Kama washauri hawakudhu- 
riwa na hili watu wengine walidhuriwa sana. Kazi 


njema za wajumbe wawili zilipotea bure. Manu- 


,-ng'uniko ya lawama hili yalikuwa katika hewa yote ya 
Kusadikika. Hili lilipotokea, serikali iliombwa ima fa 


ima kufanya ujumbe mwingine. Basi mjumbe wa tatu 


. alitakikana ajitolee mwenyewe kwa ujumbe wa kusini. 


“ Wito wa mjumbe wa tatu uliitikiwa na Kabuli, 


—v mtu mwenye busara, haya na mcheshi. Yeye alipa-, 


tikana upesi kabisa kuliko ilivyokuwa katika mara 
mbili zote zilizotangulia. Misiba ya Buruhani na 


ya bidii katika bawaba zake. Kabuli aliyajua haya 
yote lakini alikuwa mtu mwenye moyo wa namna, 

UA 
Fadhili ilikuwa mikubwa ya kutosha kuikongoa mioyo >” 


nyingine kabisa. Alikuwa na bidii kubwa kama ile 
ya siafu athubutuye kukivuka kijito kwa daraja iliyof- 
anywa kwa maiti ya siafu wengine walioelea majini 
huko na huko. Maji yajulikana kuwa ni asili ya 
rutuba, mvuke na umeme. Nguvu nyingine za 
namna mbalimbali zimo pia katika maji. Kama 
siafu, mdudu mdogo na kipofu, wakati mwingine 
haogopi kuzikabili nguvu hizo pamoja na hatari zake 
kwa sababu njema, basi ni dhahiri kuwa viongozi wa 
wanadamu wanapoteswa bure, bidii za wafuasi wao 
hutanuka ajabu. Hapana tisho liwezalo kuukomesha ; 
mwendo huu. Kwa hakika utafululiza kuwako du- 
niani mpaka mateso yakome kabisa, na labda wakati 
huo dunia hii itakuwa njema kama itamaniwavyo 
kuwa. Buruhani na Fadhili walitoa sadaka zao bora 
ili kuyahimiza majilio ya wakati uliotakikana sana. 
Kabuli aliwaona watu wawili hawa kama wafadhili 
wakubwa wa ulimwengu. Alitaka kuwa mshirika 
wao kwa thamani yo yote ya maisha yake. 

“Kama ijulikanavyo, kusini ni upande wa dunia 
yatokako matufani makubwa na baridi kali sana. 
Kabuli aliyakabili mashaka hayo bila ya kigeugeu. 
Naam, alikuwa kama mtu aliyekuwa akinywa uchu- 
ngu mwingi bila ya kigegezi. Mara mbili alikamatwa 
akafanywa mahabusi. Mara ya kwanza alikamatwa 


Juju, nchi ya Mfalme Jeta. Majuju ni taifa lafi na 91 a 


litishalo kabisa. Kila kitu kigumu kijulikanacho 
duniani kilikuwa laini kama mkate kati ya meno ya 
Majuju ; na kilicho kichungu kilikuwa kitamu kama 


asali katika maonjo yao. Kwa ulafi uliokithiri viumbe 2)" 


hawa, walikuwa hawajui halali wala haramu. Ka- 
buli alipopelekwa mbele ya Jeta alimkuta amekaa 
kitako midomo wazi. Mto mrefu na mpana ulikuwa 
ukimiminika katika kinywa chake kikubwa sana. 
Tone la maji hata moja halikupata nafasi ya kukiepa 

kinywa hicho. Tani milioni moja za mwamba, 
milioni moja za chuma, milioni moja za magogo, na 
milioni nyingi za samaki zilimiminika pamoja na 
mkondo wa maji humo kinywani pia kila dakika tano. 
Lakini kila dakika moja Jeta alilia : “ Kiu, njaa, kiu, 
njaa!” Mfalme alitaka kumla Kabuli bila ya ku- 
gawana na wawinda waliomkamata. Choyo chake 
kikubwa kiliwaudhi wawinda, pakatokea vita baina 
ya majeshi ya mfalme na raia. Kwa vita hivyo kila 
kitu kilichokuwa na uhai kiliangamizwa, akabakia 
Kabuli peke yake. Huu ulikuwa wokovu mwe- 
mbamba kama unywele. 

“ Baada ya kushukuru uwezo uliomwokoa, Kabuli 
aliendelea katika safari yake mpaka akafika Hasira, 
nchi ya watu wakali kabisa. Huko alikamatwa tena, 
akashtakiwa kwamba alikuwa mjasusi aliyeingia ka- 
tika nchi bila ya idhini. Kabuli alijiona kama aliyeo- 
koka katika moto akatumbukia katika bahari. Kitu 
alichokifikiri kumwokoa sasa kilikuwa hati aliyopewa 
na serikali yake. Aliitoa hati hii ili kujithibitisha 
kwamba alikuwa msafiri wa amani na asiye hatia, 
lakini karatasi iliyoandikwa kwa watu waliopofuliwa 
na hasira ilikuwa kama utusi mtupu. Basi alihuku- 
miwa kwanza, kulichimba kaburi lake mwenyewe ; 
pili, likiisha ajilaze mwenyewe juu ya ukingo wake. 
ili afungwe kwa pingu mikononi na miguuni; na 
tatu, shingo yake ikerezwe kwa msumeno kidogo 
kidogo mpaka mshipa wa mwisho ukatike ndipo atu- 
mbukizwe kaburini na kufukiwa. Ulinzi wa askari 
wawili wenye silaha ulikuwa juu yake. 

, “Kabuli alipokuwa akilichimba kaburi lake kwa 


kisigirima, jembe lililochakaa, ilichimbuka johari ku-””” 


bwa na nzuri sana. Kwa mtu aliyekaribia kumezwa 
na mauti, johari ni kama jiwe tu. Kabuli hakufikiri 
kwamba iliweza kuwa rushwa ya wokovu wake hata 

kidogo. Adhabu yake ya kwanza ilipokwisha, alitoka 
nje akawaonyesha askari waliokuwa wakimlinda jo- 
harialiyoigundua. Kwa kuona hivi,kila askari aliidai 
johari ile kuwa yake. Pale pale lilitokea pigano kati 
yao lililowasukuma wote wawili katika kaburi lililo- 
kuwa wazi, wakatumbukia ndani yake kwa mshindo 
mkubwa sana. Mshindo huu uliufanya mchanga wa 
pande zote nne juu ya kaburi kubomoka na kuwae- 
lemea juu yao. Walikufa wakati uleule. Kwa tokeo 
hili Kabuli aliokoka pamoja na johari yake. Huu 
ulikuwa wokovu mwingine wa ajabu sana. Ulafi wa 
Juju na upofu wa Hasira ni laana tupu. Kabuli 
hakuvitaka vitu hivi. Alitaka mambo yaliyo bora 
kwa ajili ya nchi yake. Kwa hivi, baada ya kuokoka 
alisafiri tena mpaka akafika Kiasi. Hii ni nchi moja 
katika nchi zilizofikia usitawi na maendeleo bora 
kabisa. Wakiasi walikuwa na fahari kubwa sana 
katika dunia. Waliheshimiwa na mataifa mengine 
kwa sababu walikuwa na kiasi, wastani, kadiri na 
mpaka katika matendo yao yote. Kabuli aliiajabia 
sana nchi hiyo, akajifunza yote aliyoyaweza kwa ajili 
ya Kusadikika. 

“Zamani za marejeo yake hapa, alisema habari za 
mamlaka ya kiasi, heshima iliyo na wastani, uhuru 
wa kadiri, na nguvu yenye mpaka. Mtu mwenye 
mamlaka ya kiasi hawatesi watu walio chini ya ma- 
mlaka yake wala hajitesi yeye mwenyewe ; mwenye 
heshima iliyo na wastani hujiheshimu yeye mwe- 
nyewe na wengine; mwenye uhuru wa kadiri ni mwu- 
ngwana yeye mwenyewe na wengine; na mwenye 
nguvu yenye mpaka hadhulumu wala yeye hadhulu- 
miwi. Mambo manne haya ni mbegu za mimea ya 
mazao ya hali njema, mapatano, usitawi na amani 
duniani. Mbegu hizi zililetwa hapa kutoka mbali 
kwa kusudi la kupandwa katika ardhi ya Kusadikika. 

Kwa kupandwa katika ardhi ilikusudiwa kuwa 
mambo haya yakizoezwa katika mioyo ya watu ma- 
tokeo mfawadha yatakuwako katika maisha yao. 
Kabuli hakutazamia kuwa watu watafaidiwa na ma- 
zao yake tu, lakini alitumaini vile vile kuwa chini ya 
kivuli cha matawi ya mimea hii watesaji na wateswa 
watapumzika na watakane nasaha kwa mapenzi na 
furaha. 

“Kiasi katika matendo huwapa watu maisha ya- 
siyo wasiwasi. Dunia yao ya ajabu, kwa desturi, 
imejigawa katika viasi vingi sana. Ina mchana wa 
nuru na usiku wa giza, hari na baridi, na mengine 
mengi. Hapana mfalme awezaye kudai kuwa mchana 
ni wake peke yake, wala raia mwenye haki ya kusema 
kuwa usiku ni wake peke yake. Vitu hivi ni milki 
za watu wote. Kama mchana na hari vingefululiza 
kuwako bila ya kiasi maisha yangechujuka na kuya- 
bisika ; na kama usiku na baridi vingefululiza kuwako 
bila ya mpaka, maisha yangevia na kuganda. Basi 
kama wanadamu wana tabia ya kunung'unika mara 
kwa mara juu ya hari nyingi au juu ya baridi kali— 
mambo yanayotokea kwa kudura—hapana shaka 
kuwa wana haki pia ya kunung'unika juu ya ma- 
Jamlaka yasiyo kiasi, heshima isiyo wastani, uhuru usio 
kadiri, na nguvu isiyo mpaka. Si halali mwenye 
mamlaka kuyatumia ovyo ; ni haramu mheshimiwa 
kuwavunjia wengine heshima zao; hakuna uhuru 
wa matendo maovu; ni lawama kutumia nguvu 
tupu. Kwa kila hali mafunzo ya Kabuli yalikuwa si 
mabaya. Hata kama kitu ni bora kama nini, kama 
hakina kiasi ni dhara kubwa. Walakini ijara ya 
Kabuli kwa kulithibitisha neno hili ilikuwa kunya- 
ng'anywa johari iliyomwokoa, kifungo na kazi ngu- 
mu katika giza la usiku wa manane. Macho gani 
yasiyolengalenga machozi kwa ubaya kama huu IPA 

6 
MJUMBE WA MAGHARIBI 


ABARI za Karama zilifanya maenezi maku- 
JH bwa. Kwa muda mfupi, toka zilipotokea, zili- 
zungumzwa mahali pengi na watu kadha wa 
kadha, zikamsisimua kila mtu aliyezisikia. Sasa watu 
waliokuwa wamezisikia walikuwa wengi sana kuliko 
waliokuwa bado kuzipata. Basi katika siku ya nne, 
baraza ilipofunguliwa, alikuwapo Mfalme pamoja na 


thuluthi mbili za halaiki kubwa ya Kusadikika. Eneo ' 


lote la baraza iliyokuwa kubwa kabisa katika baraza 
zote za dunia liligharikishwa na umati wa watu wa- 
liokaa kitako vitini, waliosimama wima, na waliochu- 


chumia nyuma ya watu wengine ili kumsikiliza na “" 


kumtazama mshtakiwa. Jozi za macho ya wataza- 
maji zilimtazama bila ya kupepesa, na jozi za masikio 
yao zikamsikiliza kwa makini mengi. Palikuwa ha- 
pana nafasi tupu wala dirisha lililokuwa halichungu- 
liwi. Watu walijaa pomoni pande zote. Walijaa 
upande wa kulia na wa kushoto, mbele na nyuma, 


na karibu hewa yote ilikuwa moto kama tanuu kwa Luneco 


pumzi. 

Mbele ya umati huu Karama alitamka, ““ Baada 
ya kutenda yote waliyoyaweza kwa ajili ya nchi yao 
Buruhani aliponzeka, Kabuli alihusudika, na Fadhili 


akateswa mateso makubwa. Zawadi walizotunukiwa - 


na nchi waliyoipenda zilikuwa ghera na adhabu tupu.., 
Ingawa watu hawa wangali hai hata sasa, lakini wake” 
wao wamekwisha onja eda eda chungu, na watoto wao 


Aaa YA NII at AA (1297 va 2 Wai > maba KS) ) 

wamepatwa na AA wa kusikitisha. Dhiki za 
nchi na misiba ya watu hawa, ikiwekwa pamoja, hu- 
tosha kuifanya jumla ya mashaka ya Kusadikika kuwa 
kama nusu moja ya mashaka ya dunia nzima. Nchi 
moja yo yote ikipatwa na nusu moja ya mashaka ya 
“dunia nzima ni mateso yaliyo makubwa kabisa. 


. /Haiyamkiniki kuwa wako watu mahali po pote 
, | wapendeleao kufululiza kushinda mchana kutwa na 


kulala usiku kucha juu ya miiba ya BABAKI ya 
dunia. Ui au Wa 2 

“Lila na Fila kawakupamani, Kinywa ja Lila 
kikisema, sikio la Fila hujidai halisikii ; jicho la Lila 
likiona, lile la Fila hujifanya halioni ; moyo wa Lila 
ukijilainisha kwa mapenzi na huruma, ule wa Fila 
hujifanya mgumu kama jiwe lisilo maisha kwa chuki 
na uadui. 

Watu wa Kusadikika na washauri wao wameishi 
katika hali kama hii kwa muda mrefu sana. Kwa 
bahati mbaya, Fila na watu wake wachache iliya- 
shika mamlaka ya Kusadikika, lakini kwa bahati 
njema, Lila na watu wake wengi ilikuwa chini ya 
mamlaka haya. Waovu wachache hawawashindi 
wema wengi. Kwa kuwa hapana sikio gumu duniani 
lisilosikia vinywa vingi vikisema kwa umoja, ombi la 
kuchagua mjumbe wa nne kwa safari ya magharibi 
lilipofanywa lilikubaliwa. Kwa washauri waliokuwa 
vipofu wa heri na shari yao, wajinga wa salama na 
maangamizi yao, na waliokuwa wamejifunga kuki- 
pinga kitu cho chote kigeni au kisichofikiriwa na wao 
wenyewe, kukubaliwa kwa ombi hili ilikuwa takilifu 
kubwa sana kwao. Walitazamia kuwa mtu mwingine | 
hatapatikana kwa ujumbe huu lakisi alpankana, 
mara moja. Ma 

“Mtu aliyejitolea mwenyewe wa ujumbe wa 
magharibi alikuwa Auni. Auni alijua kuwa kazi za 

watangulizi wake ziliishia katika mto wa jangwani 
unaoyapoteza maji yake bure, lakini hakulegea. Kwa 
hakika, mtu huyu alikuwa na bidii ya mchwa ya ku- 
jenga nyumba kwa mate. Watu walio kama Auni 
ni wafadhili wakubwa wa dunia. Fadhili zao ni deni 
kubwa sana lisilowezekana kulipika lote. Kila jiti- 
hadi ya kulilipa deni hilo hulipunguza tu lakini hali- 
lipiki. Kwa hivi mtu ye yote anayeyakabili mashaka 
bila ya kutetemeka hata kama hadiriki kuyashinda 
kama atakavyo huishi maisha mema, mtu ey yote 
anayeyakabili mashaka, akayashinda nusu, huishi 
maisha bora, na anayeyakabili mpaka akayashinda 
yote, huishi maisha bora kabisa. Na mtu ye yote 
anayeyapa mgongo, akayaonyesha visigino mashaka 
yanayostahili kushindwa—kama kuishinda njaa kwa 
kilimo; kiu kwa visima, mifereji, au mabomba ; 
umaskini kwa kazi ; maradhi kwa utabibu, na me- 
ngine—ni duni sana kuliko mnyama au mdudu. 


Kama ni karaha kumlinganisha mwanadamu na se 


mnyama au mdudu mwenye sifa mbaya, basi ni 
fahari pia mtu kulinganishwa na mnyama au mdudu 
mwenye sifa njema kama mchwa na wengine. 

“ Magharibi ni machweo ya jua na mwezi. Pia 
ni upande wa dunia wenye giza limezalo nuru zote 
na ufupishao uoni wa macho. Auni aliyakabili 
mashaka haya akafanya safari kubwa sana. Baada 
ya miezi mingi kupita, siku moja alikutana na 
vipofu wawili njiani. Vipofu hawa wote walikuwa 
wanaume. Kipofu mmoja alikuwa mbele na wa pili 
nyuma. Uso wa kipofu wa kwanza ulikuwa na furaha 
kama uso wa bwana arusi, akaonekana kama aliyeri- 
dhika kabisa. Lakini uso wa kipofu wa pili ulikuwa 
umeghadhibika na kinywa chake kilijaa manu- 
ng'uniko mengi kama aliyekuwa hakuridhika hata 
kidogo. Kila hatua aliyokwenda alibwata akailaani 

bahati yake. Auni alishangaa sana kwa kuona vile, 

akasema moyoni mwake kuwa watu hawa wana vi- 
lema namna moja, lakini mmoja amekinai na mwi- 
ngine hakukinai. Ajabu kubwa ilioje hii! Afadhali 
niulize ili nielewe sababu yake. Baada ya kukusudia 
hivyo alitamka, “ Mabwana, nyinyi ni kina nani, na 
asili ya upofu wenu ni nini?” 

“ Kipofu wa pili alijibu, “Bwana wangu mwema, 
mimi naitwa Sapa na mwenzangu ni Salihi. Salihi 
haombi neno akalikosa. Amteishi maisha haya tangu 
ujana wake, lakini vitu alivyovipata kwa maombi 
aliyoyafanya alikuwa hana matumizi navyo. Nili- 
poona hivyo nilimwambia kuwa niliota ndoto kuwa 
akiomba kitu cho chote tena bila ya kugawana na 

Pan, mimi sawasawa, dua lake halitapokewa hata kidogo. 
Kwa sababu hii tuliafikiana kushirikiana kila kitu 
atakachokiomba tukaandikiana hati mbele ya kadhi. 

SE NA Hati ya mkataba wetu ilipokwisha andikwa nilifurahi 
sana kuwa shauri langu limefaulu, lakini pale pale 

mwenzangu aliinua mikono yake juu akaomba upofu, 
na kabla sijatanabahi, sisi sote wawili tulikuwa vipofu. ” LT 
Kama yeye anaipenda hali hii, mimi naichukia 
kabisa. Nilidhani ataomba niwe mfalme nizungukwe 
na mawaziri na kuheshimiwa na raia, au niwe tajiri 
ili niwatumie maskini kama nguo mbovu. Fahari ya 
mambo haya ndiyo iliyonishawishi kufanyiza mka- 
taba na Salihi. Kama angalikataa kushirikiana na 
mimi katika fahari hii, pasingalikuwa na dawa yo 
yote kwa sababu nilimdhihaki tu. Sina haja ya upofu 
huu. Nimemnasihi sana aombe nirudi katika hali 
yangu ya zamani lakini hakubali. Tafadhali nisaidie 
kumnasihi, bwana.” 

“Kabla Auni hajalijua neno la kutumia, Salihi 
alisema, “ Mimi naapa kuwa sikujua kama Sapa ali- 
tamani ufalme au utajiri wakati aliponiagulia ndoto mli. 
yake. Laiti ningaliijua nia yake ilivyokuwa, hili lisi- 
ngalitokea. Ningaliomba madua mawili mbalimbali, 
yaani, moja langu na jingine lake na kila mmoja 
katika sisi angalipata haja yake. Nilipoona mambo 
ya dunia yamenichukiza, nilidhani kuwa na mwe- 
nzangu yamemchukiza vile vile, na kwa mujibu wa 
mapatano yetu nikaomba upofu ili tuishi"bila ya 
kuyaona tena. Madhali neno nililoliomba nimeli- 
pata, wajibu wangu sasa ni kushukuru. Haiwezekani 
kuomba niyaone tena mambo niliyoyakataa. Niki- 
fanya hivyo, nitafanana na ng'ombe anayeutia ulimi 
wake puani na kuurudisha tena kinywani. Si laiki 90! 
ya mwanadamu kuwa kama ng "ombe kwa neno ; 
alilolichagua kwa hiari yake mwenyewe.” Basi Auni 
alimwambia kipofu wa pili, “ Pole, Sapa, lakini 
huna budi kuvumilia mazao ya wivu wako sasa ili uji- 
funze kuwa bahati ya mwenzio usiilalie nje! Kila 
mtu ana bahati yake njema.” 

“ Auni aliendelea katika safari yake lakini sasa kila 

hatua aliyokwenda ilimvuta katika giza kuu. Ku- 
tahamaki aliteleza akatumbukia katika mkondo wa 
mto uliokuwa ukikimbia kwa nguvu na upesi kama 
umeme. Miongoni mwa vitu vingi vilivyokuwa vi- 
kielea katika mkondo huo lilikuwamo gogo moja la 


“wastani. Auni alilishika gogo hilo kwa mikono yake 


miwili na kichwa chake akakiweka juu ya maji. 


“Karibu mwili wake wote ulikufa ganzi kwa baridi, 


lakini baridi hiyo iliuzidisha mkazo wa mikono yake 
juu ya gogo hilo. Alikuwa hajui anachukuliwa wapi. 
Mapambazuko ya mashariki yalipomulika nuru yake, 
aliona mto umejigawa mikono miwili. Mkono mmoja 
ulikuwa unakwenda upande wa kulia na wa pili 
upande wa kushoto. Mkondo wa upande wa kulia 
ulikuwa umeinuka juu kama mlima mkubwa, akau- 
sikia mshindo wa maanguko makubwa kabisa ya maji. 
Upande wa kushoto ulikuwa hauna mwinuko. Kabla 
ya kufika njia panda ya mkondo huo aliukingamisha 


3? mguu wake wa kushoto majini kama sukani ya 


chombo. Aliyafumba macho yake ili asijione jinsi 
atakavyovunjwavunjwa katika maanguko ya maji ya 
upande wa kulia kama gogo lake halikufaulu kuenda 
upande wa kushoto. Kwa bahati njema, gogo lake 
lilifaulu kuelea katika mkondo wa upande wa kushoto, 
likaingia katika kuko (boma la maji) kubwa lililo- 
kuwa na maji yaliyo shwari. Auni alikuwa bado 
amelishikilia gogo lake lakini hali yake sasa ilikuwa 
taabani. Alikuwa hajijui mkono wala mguu. Alio- 
polewa katika maji akasaidiwa na watu wema walio- 
kuwa juu ya kuko. Fahamu ilipomjia lakini bado 
macho yake ameyafumba, na mwili wake wote ume- 
funikwa kwa blanketi na kuegemezwa juu ya mito 
kichwani na mbavuni alisema kwa sauti hafifu sana, 
“Niko wapi ?/' 

“ Alijibiwa, “ Hapa ni Iktisadi, nchi ya utajiri na 

faraja kwa kila mtu. Fumbua macho yako utazame. 
Ulitumbukia katika Maangamizi ya Matumizi, yaani, 

mto mmoja katika mito ya uharibifu mkubwa na 
yenye nguvu nyingi kabisa duniani. Maisha yawatu, 
wengi sana yametota katika mto huu. Mahali uli- >“; 
poteleza ukatumbukia majini mpaka hapa ni mwendo 

wa miaka kumi kwa miguu. Kwa nguvu ya mkondo 
wa mto uliotumbukia ndani yake umefika hapa kwa 
muda wa saa kumi, kila mwaka mmoja kwa saa moja 

tu. Watu watumiao mali zao kwa ubadhirifu hu-”.” 
semwa kuwa wametumbukia katika Maangamizi ya 
Matumizi. Mwisho watu hao huvunjwavunjwa ka- 
tika maanguko ya umaskini, yaani, njaa, kiu na uchi. 
Watu watumiao mali zao kwa uangalifu huyaepa 
maanguko ya umaskini kama wewe ulivyookoka ku- 
tota katika maanguko ya mto huu. Kwa kuwa watu 
walio wengi hawaijui hatari ya matumizi yao, Ikti- 
sadi imejenga kuko la kuyazuia maji ya mkondo wa, 
kushoto ili kuwaashiria watu hatari ya matumizi ma- ' 
baya. Tangu kuko hili lisimame maisha mengi ya- 
meokolewa. Kwa hivi mfano mwema umepatikana 
kuwa nguvu ya matumizi mabaya huwezekana ku- 
zuilika kwa iktisadi kama mkondo wa maji haya uli- 
vyozuilika kwa kuko hili. Hazina kubwa hufanywa 
kwa kukusanya senti moja moja kama safari ndefu 
ifanywavyo.kwa mwendo wa hatua moja moja. Tu- 
mekuja duniani kutafuta hazina bora na kusafiri safari 
kubwa kwa njia mbalimbali. Ujinga wa matumizi 
yetu hututenga na hazina zetu, na uvivu wa kunya- 
nyua hatua zetu hutuchelewesha nyuma siku zote. 
Mtu ye yote asiyelitunza pato lake dogo hawezi kuwa 
tajiri, na ye yote asiyejali kuenda hatua moja mbele 
huwa mzigo mzito kwa wasafiri wenziwe. Hapana 
mtu mwema anayependelea kuwaudhi wengine kwa 
uzito wake kama anayo njia ya kuupunguza.” 

“ Katika marejeo yake, Auni alisikitika sana juu ya 
wivu na ubadhirifu mkubwa wa Kusadikika. Ali- 
sema kuwa kwa upofu tulio nao, marafiki zetu wema 
wamekuwa maadui wetu wabaya. Hatuishi kuwa- 
bughudhi watu wengine wala sisi hatuishi kubughu- 
dhiwa na wao. Hatuwapendi watoto wa wenzetu 
wala wetu hawapendwi. Nani mwenye haki ya kuya- 
chafua maisha namna hii katika ulimwengu? Kwa 
ujinga wa matumizi yetu mali zetu zote huishia katika 


“ngoma na tafrija za kufukarisha. Twaoana kila siku 
mr. na twaachana kila siku. Mume mmoja ana fedha 


. kiasi gani ya kuwaolea na kuwakimu wanawake wote 
wazuri, au mke mmoja ana uzuri gani wa kuolewa 
na kila mwanamume? Tunazaa watoto wengi lakini 
hatuwalei kiungwana kwa kuwafunza kuzijua dhima 
zao katika dunia kwa sababu fedha yote imetupotea. 
Kwa mafunzo haya Auni alighadhibikiwa kuwa ali- 
leta miujiza isiyofahamika katika nchi ya Kusadikika, 
akafungwa kama watangulizi wake. Kwa hakika 
mafunzo ya Auni yalikuwa mema na yaliyoigika 
lakini yaliangukia katika masikio ya viziwi. Kusadi- 
kika itashukuru lini fadhili za watu wake bora? ” 


7. 


MJUMBE WA MBINGUNI 


waliohudhuria barazani hawakuondoka, na kila 
siku watu wengine walikuja. Kila mtu aliyei- 
sikia habari hii alishika njia kwenda Sadiki. Mami- 
miniko makubwa ya watu yalimiminika katika Baraza 


g ANGU mwanzo wa mashtaka ya Karama watu 


ya Sadiki kama mto uliofurika wakati wa masika. > 


Karibu sudusi tano za umati wa Kusadikika zilipata 
kuhudhuria barazani katika siku ya tano ya kesi hii. 

Mbele ya umati huu mkubwa Karama aliendelea 
kusema, ““ Katika kuthibitisha kweli watu hawachelei 
msiba wo wote. Huu ni mwongozo mmoja katika 
miongozo iliyo bora kabisa kwa wanadamu. Kwa 
mwongozo huu wanadamu ni washindi siku zote juu 
ya majaribu yao mabaya. Hatuna budi kumshukuru 


na kumhimidi anayetuongoza hivi mchana na usiku." 
Karibu madhila ya namna moja yaliwaangukia wa- -, 


jumbe wanne waliotangulia, lakini mjumbe wa tano 
alipotakikana alitokea bila ya ajizi. Mjumbe huyu 
alikuwa Ridhaa. Ridhaa alijua matokeo ya kila 
mjumbe aliyetangulia, lakini matokeo hayo hayaku- 


punguza ukufi katika bidii yake kuu. Mashaka yetu vy 


makubwa hushindwa kwa bidii zetu kuu. Mjumbe 
huyu alisafiri kuelekea mbinguni ili kuyapeleleza 
mambo ya huko yalivyo kama alivyoamriwa. Ali- 
rudi hapa na ardhilhali iliyo muhimu kabisa. Alia- 
ndika kuwa kwa msaada wa malaika aliyeyasimamia 
mambo ya wanadamu aliweza kufika mpaka katika 

halmashauri kubwa za mbinguni. Halmashauri hizo 
zilikuwa mbili zilizoitwa Hifadhi na Dhahiri. 

“ Majengo ya halmashauri hizo yalikuwa ya ajabu 
kubwa kabisa. WYalijengwa kwa majohari bora na 
ya namna ya peke yake yaliyosakifiwa kwa dhahabu 
safi tupu. Majohari hayo hayakupatikana mahali po 
pote ulimwenguni. Kila halmashauri ilikuwa juu ya 
uwanja mpana uliokuwa na mabustani. Mabustani 
hayo yalivuta sana macho kwa uzuri wa maua yake 
ya ajabu. Sanamu zilizochorwa kwa majohari mba- 
limbali zilikuwa zimesimama nje na ndani ya halma- 
shauri hizo. Sanamu za nje zilikuwa za wanaume 
mashuhuri wa rangi na sura mbalimbali,. na zile za 
ndani zilikuwa za wanawake bora wa mataifa 
mbalimbali waliojipambanua kwa matendo ya he- 
shima katika maisha yao. Hii ni shani iliyokuwa na 
uzuri wa mwisho. WS 

“Kwa kulinganisha jumla, Ridhaa aliona kuwa 
sanamu za Wasadikika zilikuwa si nyingi kuliko zile 
za watu wa kila upepo uliopakana na Kusadikika, 
yaani, Wakaskazi, Wakusi, Wamashariki na Wama- 
gharibi. Jumla ya Wakaskazi walioheshimiwa kwa 
sanamu zile karibu ilipita ile ya Wakusi ; na idadi 
ya sanamu za Wamagharibi waliotukuzwa kwa 
sanamu ilikuwa ndogo kuliko ile ya Wamashariki. 
Jumla ya sanamu za watu wa Ardhi waliotaadhi- 
miwa kwa sanamu ilionekana kama ilishinda jumla 
za sanamu nyingine zote za watu wa pepo nne. 
Sababu ya hili, mjumbe wetu aliambiwa kuwa ma- 
jaribu ya watu wa Ardhi yalikuwa makubwa sana, 
na kuwa namna walivyokuwa wakiyashinda kwa 
matendo yao bora ilistaajabisha kabisa. 

“Matendo ya watu wote walioheshimiwa kwa 
sanamu zile pengine hayakushangiliwa na wenzao 
duniani kwa sababu yalitendwa faraghani ambako 

hayakuonekana na wengine. Baadhi ya matendo 
yalionekana lakini kwa sababu ya ujinga, wivu na 


hayakusahauliwa. WYalipata shangwe kubwa sana 
mbinguni, yakafanyiwa makumbusho ya milele. Ma- 
kumbusho hayo ni ushahidi bora wa watu walioziai- 
bisha bidii za shetani na waliothubutu kuupaka uso 
wake tope na masizi. Haya ni maendeleo makubwa 
yalioje ! 

“ Dazani za malaika zilikuwa zikizunguka kwa 
zamu kando ya sanamu za nje wakaimba kwa sauti 
nzuri kabisa. Utaratibu huu huu ulizizunguka 
sanamu za ndani zilizokuwa zikipuliza manukato 
mazuri kabisa. Mipulizo ya manukato ilipenya kwa 
madirishani ikaeneza harufu ya kupendeza nje ya 


halmashauri zote mbili. Maisha yote ya huko yalizu- 
ngukwa na sauti za kutumbuiza, harufu za kuliwaza ., 


na maua ya kupendeza. Nyimbo zilizoimbwa  zili- 
kuwa juu ya haki, kweli, wema, mapenzi, imani na 
bidii. Kila kinywa cha malaika kilishinda kinanda, 
santuri na zeze. Sauti hizo zilisemwa kuwa ni roho 
zilizookoka, na kuwa zilikuwa zikimshukuru aliye- 
ziumba na kuisifu miili, zile sanamu, iliyozichukua 
na kuzilinda vema zilipokuwa katika maisha yake ya 
kwanza ulimwenguni. Roho hizo zilikuwa tayari 
kurudi tena katika miili yake. Maisha mapya na ya 
milele yaliyolipiwa gharama zote kwa matendo mema 
yalikuwa yanazingojea kwa furaha. Ni hasara kubwa 
ilioje kwa mtu kuikosa fahari kama hiyo ! 

“Katika Hifadhi mashauri kadha wa kadha yali- 
zungumzwa kwa siri yakahifadhiwa kwa kuandikwa 
kwa taratibu nzuri sana. Mashauri yenyewe yali- 
husiana hasa na maandao ya mambo yaliyonuiwa 
kutokea au kuwa katika nchi na kwa watu wa ma- 
taifa mbalimbali duniani. WYaliweza kubadiliwa na 

dharau hayakushangiliwa vile vile. Matendo hayo; 


kusahihishwa kwa kadiri iliyofikiriwa na kuonekana 
ilifaa kabla ya kuafikiwa na halmashauri hii. Katika 


'Dhahiri, makusudio yaliyopata mwafaka katika ha- 


Imashauri ya kwanza yalitangazwa kwa malaika kwa 


mbiu kubwa kabisa kuwa nchi fulani itakuwa hivi, 


taifa fulani litakuwa vile, mtu fulani atapata hiki, au 
fulani atapatwa na kile kwa tarehe na wakati maalum. 
Halmashauri ya pili ilikuwa haiamuru badiliko lo lote. 

“Halmashauri hizo zililindwa sana ili zisisogelewe 
na upelelezi wa kiumbe mwingine ye yote ila malaika. 
Walakini mjumbe wetu alisikia kuwa pengine zilinye- 
melewa kwa siri sana na mashetani kwa kusudi la 
kusikiliza mambo yaliyokuwa yakisemwa huko. 
Kiisha mashetani hao walishuka chini na umbea.” ” 
Umbea huo ulienezwa Kusadikika na nchi nyingine 
nyingi na mashetani hao ili kuuthibitisha uwezo wao 
kwa watu waliowaamini kuwa walikuwa na nguvu 
na elimu juu ya mambo yote. Haikudhaniwa kuwa 
mashetani hao waliweza kupata habari zote, lakini 
walipata kuokota hapa neno moja na pale maneno 


Wa mawili au zaidi. Ukufi huo wa habari ulitosha ku- 


mwezesha shetani kufanyiza uvumi mkubwa sana” 
kwa wanadamu. Mashetani wambea walipogundu- 
liwa, waliadhibiwa kwa kupigwa kwa nyota, lakini 
hawakuonekana kuwa walikoma kufanyiza upelelezi 
wao. Kwa hivi, si siri za ulimwenguni tu zioneka- 
nazo kuvuja toka sikio la mtu mmoja mpaka sikio 
la mtu mwingine; au toka nchi moja mpaka nchi 
nyingine kwa upesi wa ajabu kama upepo, lakini 
hata siri za mbinguni pengine zilivuja chini kama 
maji zikafika kwa watu kwa sababu ya umbea wa 
mashetani kama hao. 

“ Mashauri makubwa, kama vile vita kati ya ma- 
taifa au falme, amani, njaa, maangamizi, neema na 
mengine katika nchi mbalimbali yalikuwa yakifa- 

nyizwa na kukatwa katika halmashauri hizo. Maisha 
kuwa mshindwa, duni kuwa bora, na mabadiliko 
mengine makubwa kama hayo yalitajwa katika ha- 
Imashauri hizo kuwa yatatokea katika nyakati mba- 
limbali. Naam, hizo zilikuwa ni halmashauri zili- 
zoongoza mabadiliko makubwa na yaliyo magumu 
kabisa kutabirika katika maisha ya wanadamu. 
“Katika ardhilhali iliyoandikwa na kuletwa 

mbele ya madiwani wa Kusadikika ili ifikiriwe, 
mjumbe huyu alitia mkazo mwingi juu ya mabadiliko 
kuwa yamelazimu kutokea katika maisha kwa jumla 
ya watu na kwa mtu mmoja mmoja. Kwa kuwa 
maisha yanaongozwa na utaratibu huu, kazi na hali 
hubadilika mara kwa mara, na kuwa matendo yetu 
yote, madogo na makubwa, yana hesabu maalum 
mbinguni. Kwa utaratibu huu mkubwa wafalme 
huvikwa na kuvuliwa mataji yao. Vivi hivi ndivyo 
baadhi ya watu wapatavyo na waishiwavyo na vyeo 
vingine vikubwa. Wanadamu hawakuahidiwa aushi 
katika ulimwengu. Aushi yao haipatikani hapa ila 
katika maisha ya milele, ambayo hayana budi kua- 
ndaliwa vema na kila mtu kwa bidii zote. 

“Alitaka ionekane waziwazi kuwa mapendeleo 
makubwa hupewa mataifa yatendayo haki, koo zenye 
wema, na watu mbalimbali wenye adili katika maisha 30 
yao. Watu wapatao mapendeleo hayo khutasawari 
katika ulimwengu. Wakikishika kitu kidogo huwa 
kikubwa kwa bidii zao, haba huwa kingi kwa utu- 
nzaji wao mwema, kibaya huwa kizuri kwa kusahi- 
hisha kwao; na kwa saburi yao matumaini yao 
hutimizwa kama walivyoyatazamia ama zaidi. 

“Alitoa hadhari kubwa juu ya uvivu akasisitiza wwhr 
juu ya bidii kuwa ni njia ya kufaulu. Kila jambo” 
lingehesabiwa kama kitabu ambacho kurasa zake 

zimelazimu kupekuliwa zote kwa uangalifu, kila mstari 
ndani yake kusomwa taratibu, na kila neno lililomo 


ikufikiriwa kwa makini mpaka maana yake ifaha- 
mike waziwazi. Labda nitadhihakiwa na kuzomewa -: 
hapa kuwa nayahami mawazo yasiyothibitika. La-so 


kini hata ikiwa hivyo, siwezi kama nitakavyo, kujizuia 


"kusema kuwa ardhilhali ya Ridhaa ilikuwa ni msaada 


mmoja katika misaada mikubwa kabisa katika bidii 
ya maendeleo ya Kusadikika. 

“Wasadikika wana desturi ya kutafuta fimbo baada 
ya kuumwa na nyoka. Tumekwisha umwa na nyoka 
wa matendo yetu mabaya ya zamani. Nyoka mwe- 
nyewe amekwisha kimbia. Hapatikani kwa kujili- 
piza kisasi, lakini sumu yake imebakia katika jeraha 
tulilolipata. Sasa shauri lililo jema ni kuizuia sumu 
hii isienee miilini mwetu ikaleta kifo. Maovu yana 
hatari kubwa kukaa kati yetu. Tumedumu nayo kwa 
muda mrefu. Hayakutuletea faida ila hasara, huzuni 
na kilio siku zote. Lazima sasa yabadilishwe kwa 
mema ili Kusadikika isitawi na watu wake wafanywe 
washiriki katika mapendeleo makubwa na yatama- 
nikayo hapa na mbinguni. Watu wanaojiandaa kwa 
mapendeleo hayo bidii zao hukutana na ufanisi kabla 
ya kufika mwisho wa safari yao. Tuna vichwa vya 
kutuongoza, mikono ya kutendea, na miguu ya kusa- 
firia. Hizini zana ali ali kwa matumizi yetu. Uchawi 
umetembea katika nchi hii ukaizuru kila nyumba ya 
mtu ili kuviviza vitu hivi? La, mara nyingila. Hilo 
halijatokea wala halitatokea. Basi lazima tuvitumie 
vitu hivi katika mambo yatakayo bidii kubwa kama 
tunataka kufanikiwa. ; 

““ Wasadikika ni sawasawa na watu wa mataifa 
mengine, pia ni washiriki katika haki zote kama 
wangejistahilisha wenyewe kwanza kuwa waweza 
kuzichukua dhima za mambo hayo. Hili likifanyika 


WA Yaa 


heri ingejimimina yenyewe Kusadikika kama mvua 
wakati wa masika. Kwa nini jambo hili halianzi 
sasa hivi, linangoja kitu gani? Matendo makubwa 
huchukua wakati mwingi kukamilika. Kwa hivi 
haifai kuchelewa. Kila dakika moja, na kila nukta 
moja, ni hazina ; isipite bila ya kutiwa alama kwa 
tendo jema. KISII 

“ Lahaula ! Inasikitisha kuwa fadhili ya Ridhaa, 
kwa kuiletea Kusadikika habari njema kama hii, 
ililipwa kwa adhabu vile vile. Alishtakiwa kwamba 


alikuwa mzushi wa upuzi wa kuwazuzua watu juu . 


yajmaisha ya milele na bidii akapatilizwa kwa kifungo. 


“Aliomba rufani j Juu ya hukumu ya madiwani lakini wa WI 


hakukubaliwa hata kidogo. Mtu hustaajabu kwa nini” 
rufani yake haikukubaliwa kama hukumu hii ilikuwa 
ya haki! Hakimu gani mwema ayacheleaye macho 
ya mtu mwingine kutazama hukumu aliyoitangaza 
kuwa ni haki? ” 

MJUMBE WA ARDHI 


upande wa nchi ya Kusadikika. Watu wasio- 

hesabika walijaa katika mji wa Sadiki na katika 
baraza yake. Nafasi ya kutemea mate ilikuwa haipa- 
tikani kwa sababu ya umati mkubwa kabisa ulioku- 
tana ili kumtazama Karama, mtu mmoja aliyekuwa 
hajulikani hata kidogo zamani, lakini aliyezuka katika 
umashuhuri mkubwa sana katika muda wa juma 
moja tu. Umashuhuri wake ulikuwa kama mbegu 
iliyopandwa kwa muda wa juma moja yakavunwa 
mazao yake katika juma ile ile. 

Siku ya mwisho ilikuwa imefika. Karama alikuwa 
akimaliza kutoa maombezi yake. Hakujua kama 
maombezi yake ya siku tano zilizopita yalimpatia 
mapendeleo au ghadhabu ya baraza ya Sadiki. Ha- 
kujishughulisha kulijua jambo hata moja katika ma- 
mbo mawili haya. Ilikuwa si kazi yake kujua mbele 
matokeo ya hukumu itakayofanyizwa juu yake. Ali- 
jishughulisha na kweli tu ya maombezi yake. Basi 
aliposimama alisema, “ Baada ya wajumbe watano 
kufanyiza kazi zilizowaletea misiba mikubwa, mjumbe 
wa sita alihitajiwa kuenda katika Ardhi. Ilikuwa 
kama Kusadikika ilitaka kuwapa ujumbe watu wote 
utakaoishia katika kifungo. Mjumbe aliyepatikana 
kwa safari hii, labda iliyo ya miujiza mikubwa sana 
kuliko zile zilizotangulia zote, alikuwa Amini. Amini 
alishuka katika Ardhi kwa msaada uliopatikana kwa 


Sa ya sita iliwakusanya pamoja watu wa kila 

kila kwa Mangera, ndege wakubwa kabisa walishao 
hatika Ardhi lakini walalao Kusadikika. Wakati wa 
kuenda chini Amini alijifunga bila ya kujulikana juu 
ya paja la Mangera aliyekuwa amelala fofofo usiku. 
Kulipokucha ndege huyo aliamka akaruka mpaka 
chini. Alitua ziwani. Nusu ya mapaja yake ilikuwa 
majini. Kwa hivi Amini alijifungua, akaogelea bila 
ya kuonekana mpaka ufukoni. Ziwa hilo lilikuwa na 
maji baridi sana. Amini aliota jua mchana kutwa 
ili kuuondoa mzizimo wa maji hayo. Hali yake ili- 
pokuwa njema tena alizizuru pande zote za Ardhi 
kama alivyotakiwa na kazi yake. Wakati wa kurudi 
Kusadikika mjumbe huyu alijifunga tena juu ya paja 
la Mangera aliyekuwa ameshughulika na kula ka- 
ramu ya mzoga wa ndovu bila ya kutazama huku 
wala huko. Safari hizi zilikuwa za ajabu na hatari 
kubwa kabisa. Amini hakutambua kama alichuku- 
liwa na ndege mmoja au wawili katika safari hizi 
mbili. 

“Mjumbe wa Ardhi aliporudi Kusadikika alinena 
kuwa wenyeji katika Ardhi walikuwa waadilifu wa- 
kubwa kabisa, na kuwa walipasa kuigwa katika bidii 
zao zote kama Kusadikika ilitakiwa kuendelea katika 
usitawi. Alitaka sana kuja na mtu mmoja wa Ardhi 
katika nchi hii. Mtu huyo alikusudiwa kuwa mwa- 
limu hapa lakini haikuwezekana. Lilikuwa sikitiko 
kubwa kwa mjumbe wetu alipoambiwa kuwa watu 
wa Ardhi walikuwa hawapai juu mpaka baada ya 
mauti. Pingamizi hii haikuwapendeza watu wa 
Ardhi. Amini alipowaambia kuwa alisafiri kwa Ma- 
ngera kutoka Kusadikika aliajabiwa sana. Alisifiwa 
kuwa alifanyiza jambo kubwa kwa kusafiri kwa 
chombo, ambacho mwendo wake haukuwa katika 
uongozi wa kiumbe kama yeye ; lakini wao wata- 
jaribu kufanyiza jambo lililo kubwa sana kuliko lile 

kwa kusafiri katika hewa kwa chombo, ambacho 
mwendo wake utakuwa katika uongozi wao wenyewe. 
Ahadi ilitolewa na watu wa Ardhi kuwa watafanyiza 
yote waliyoyaweza mpaka pingamizi ya kusafiri ka- 
tika hewa ishindwe kabisa. Amini aliwaacha katika 
matengenezo ya chombo cha kuwawezesha kuruka 
hewani. Wakifanikiwa kutengeneza chombo wali- 
chokitaka watakuja huku. Walikwisha faulu kusafiri 
baharini kwa merikebu, na barani kwa magari. 
Vyombo hivi viliweza kuchukua bidhaa nyingi nzito 
mbali kwa wakati mfupi sana. Kwa maendeleo haya, 
Amini aliona dhahiri kuwa watafanikiwa katika ma- 
tengenezo yao ya kuunda chombo cha kuruka hewani 
kama walivyokwisha faulu kutengeneza merikebu na 
magari. Kama mawazo yake yaliongozwa na bidii 
aliyoiona huko, basi, yalikuwa na msingi mwema. 
Mazao ya bidii kubwa ni maendeleo makubwa. 
“Mjumbe huyu aliishauri Kusadikika kama iliweza 
kufikiri kutengeneza tayari bandari na viwanja vya 
kutua vyombo hivyo. Kwa shauri hili, alidhihakiwa 
kuwa alikuwa kama mama aliyekuwa akimwandalia 
mtoto aliyekuwa bado kuzaliwa. Ilisadikiwa kuwa 
watu wa Ardhi walikuwa hawawezi kuvumbua njia 
ya kuunda chombo cha kusafiria hewani hata kama 
walifaulu kusafiri baharini na barani. Kwa hivi, 
Kusadikika ilikuwa haina haja ya kutengeneza tayari 
bandari wala viwanja kwa ajili ya vyombo vya Ardhi. 
Andao lo lote kwa ajili ya wakati ujao lilikuwa upuzi 
kwa washauri wa Kusadikika. Amini aliwaonya 
kuwa kama wakati ujao hauandaliwi mbele vema, 
hasara zake zitakuwa kubwa. Lakini walishikilia 
kusema kuwa maharibiko ya wakati huo yalikuwa si 
juu yao, ingawa walijua barabara kuwa watu wata- 
kaoishi katika wakati huo walikuwa si wengine ila 
watoto wao wenyewe. Shauri hili lilikuwa si upuzi. 

Lilikuwa ni shauri la hekima sana. Udhahiri wa 
mambo ni kuwa ulimwengu uliumbwa kabla ya 
wakaaji wake. Kama ulimwengu usingalitangulia 
kuumbwa, wakaaji wake wasingalikuwa na mahali 
pa kukaa. Ukitaka biashara ya vitabu isitawi watu 
hawana budi kufunzwa kusoma kwanza. Kusoma 
kusipotangulia vitabu vizuri vitaonekana vibaya. 
Kabla ya kujenga msikiti watu lazima wafunzwe 
utukufu wa dini mbele. Bila ya hivyo msikiti mtaka- 
tifu utakuwa kama mkahawa mchafu tu. Kadhalika 
mfano, kama nchi haina bandari ya namna yo yote, 
haiwezi kutazamia kufikiwa na vyombo. Kila azimio 
katika maisha hutaka neno fulani kufanyizwa mbele 
ili kuyashawishi maendeleo yake. Watu watakao 
kusitawi katika maisha huelekeza bidii zao juu ya 
mshawasha wa makusudi yao kwanza. Kama hii si 
shabaha ya kwanza katika maisha, basi, haiwi ya pili 
kwa nyingine yo yote. Mambo yaliyo makubwa na 
madogo yamefungamana na utaratibu huu. 

“Baada ya kudharauliwa kwa shauri la Amini, 
miaka mingi haikupita ngurumo za vyombo vilivyoo- 
nekana vikipita hewani zilisikiwa. Haya yalikuwa 
mastaajabu makubwa sana hapa. Baadhi ya watu 
walifikiri kuwa vyombo vile vilitoka mbinguni, na 
wengine waliona kuwa vilitoka ardhini. Mwisho, 
watu wote walipatana kuwa vilitoka chini. Kwa 
namna vilivyokuwa vikipita hewani kwa kusita 
ilionekana kuwa labda ndani yake walikuwamo watu 
waliotaka kutimiza ahadi aliyopewa mjumbe wetu, 
lakini palikuwa hapana bandari wala kiwanja cha 
kutua juu yake. Majuto makubwa kabisa yalia- 
mshwa. Laiti shauri la Amini lingalishikwa likajari- 
biwa vyombo vile vingalikuwa vikitua hapa. Abiria 
ndani yake wangalikuwa wageni wa Kusadikika. 
Bidhaa zao zingalibadilishwa na zetu. Zaidi ya hayo, 

Kusadikika ingaliongozwa vema katika usitawi kwa 
msaada wa watu wa Ardhi. Kwa kulikataa shauri 
jema katika dakika moja, tumekosa faida ya siku zote. 
Hasara kubwa ilioje ! 

“Kupatikana kwa vyombo vya kusafiria ilikuwa 
si usitawi peke yake uliofikiwa na watu wa Ardhi. 
Shauri la ushirika wa watu katika mambo yote liliti- 
liwa nguvu nyingi sana huko. Kwashauri hili, ilita- 
zamiwa kuwa faraka kati ya watu itakoma kabisa.” 
Wataalamu walikuwa na vyuo vya kufunza elimu 
mbalimbali. Hili liliufukuza ujinga toka kila upande 
likaieneza elimu kila mahali. Kila mtu alikuwa 
mshiriki katika elimu. Matajiri waliwafanya maskini 
waweze kujipatia sehemu katika mali zao. Mashaka 
ya umaskini yalijulikana na matajiri, na faraja za 
utajiri zilionjwa na maskini. Bidii ya kuwashirikisha 


watu wote katika utajiri, elimu na Iktisadi ilitia uma- 1” 


skini, ujinga na ubadhirifu wa Ardhi katika maumivu 
makubwa. Yamkini sasa umaskini, ujinga na uba- 
dhirifu wa Ardhi unakaribia kufa. Tuliambiwa kuwa 
waganga katika Ardhi walishughulika sana katika 
kutafuta njia za kuyakomesha maradhi yote. Wali- 


kwisha faulu katika kujikaga juu ya ndui na maradhi so 


mengine. Walipata pia kuzigundua asili nyingi za 
magonjwa. Asili hizo zilikuwa zikijaribiwa kuhari- 
biwa kwa kila njia njema iliyowezekana. Watu hawa 
walipasa kusifiwa na kuigwa. 

“Amini aliyaona maeneo makubwa ya maji yali- 
yoitwa bahari, mapana yaliyoitwa maziwa, na marefu 
yaliyoitwa mito. Rangi na ladha za maji hayo zili- 
kuwa mbalimbali. Kwa kuwa Kusadikika ilikuwa 
juu ya Ardhi aliyashuku maji hayo kuwa ilikuwa 
damu ya Wasadikika iliyokuwa ikimwagika kila siku. 
Alipowaona watu wa Ardhi wakinywa maji hayo, 
aliwafikiri kuwa walikuwa wakali na wabaya. 

Baadaye aliingiwa na haya moyoni mwake alipo- 
waona kuwa walikuwa wapole na wema. Ukarimu 
ulikusudiwa kuenezwa huko kama jua lienezavyo 
nuru yake hapa. Hili ni tendo moja kubwa kabisa 
katika bidii za wanadamu. Amini hakufikiri kuwa 
hili litafaulu. Lakini ilihakikishwa kuwa kufaulu 
kwake kutatokana na kufahamiana kwa watu. Wa- 
kati mwingine watu wa Ardhi walikuwa wakali, lakini 
mara kwa mara waliweza kuitawala hasira yao. 
Amini aliposema kuwa alidhani walikuwa wakinywa 
damu ya Wasadikika waliokuwa wakifa vitani, au 
kuchinjwa kwa kuua walistaajabu sana. 

“ Walijibu kuwa, kwa desturi, damu ilikuwa nye- 
kundu na nzito kuliko maji. Walikuwa wakinywa 
maji meupe na mepesi si damu. Amini alisema kuwa 
sababu ya kukosekana rangi katika kinywaji chao 
ilikuwa damu yenyewe ilikuwa ikivuja kutoka mbali 
sana. Ilichujuka rangi yake kwa upepo ikawa nye- 
pesi kama maji. Maji ya Kusadikika yalikuwa meupe 
kama theluji na mepesi kama hewa. Watu wa Ardhi 
walinena kuwa maji yaliyo meupe kama theluji si 
maji ila theluji, na yaliyo mepesi kama hewa si maji 
ila hewa. Jibu Jikisadifu swali shaka huondoka. 
Amini hakuwa na shaka tena juu ya kinywaji cha 
watu wa Ardhi. Alisema moyoni mwake kuwa Ardhi 
iko chini ya Kusadikika lakini, akili ya watu wake 
ilikuwa juu ya ile ya Wasadikika. Alicheka sana. 
Alijiona kama kwamba hakusema kweli au aliyeshi- 
ndwa kuyathibitisha maneno yake. Watu wa Ardhi 
walipomwona anacheka, nao wakacheka vile vile. 

“Kwa habari ya Wasadikika waliokuwa wakifa 
vitani, Amini aliarifiwa kuwa zamani Ardhi ilikuwa 
ikitumia vita ili kuamua ugomvi kati ya pande mbili. 
Namna hii ya kuamua ilidumu muda wa karne nyingi 
bila ya kuhojiwa. Ilipoonekana kuwa mwenye haki 

kama hana nguvu alishindwa, na mwenye nguvu japo 
hana haki alishinda, maamuzi haya hayakuwafura- 
hisha watu. Ushindi wa kulazimishwa kwa nguvu 
ulikuwa kazi bure kwa mioyo iliyotaka haki. Vita 
namna mbalimbali vilitokea. Vita vidogo vilifuatwa 
na amani ndogo, na vikibwa amani kubwa. Amani 
hizo zilikuwa za kitambo tu. Kila amani ilikuwa 
ikiandaa vita vipya. Upande ulioshindwa ulikusanya 
nguvu juu ya upande ulioshinda. Mara kwa mara 


nguvu zilizokusanywa zilipotea bure kwa sababu vita 
vingine vililazimu kutokea tena. Kisasi kilisabiki nia “ 


za mataifa uharibifu wa maisha ya watu ukaenea. 
Salama iliadimika kila mahali. Vita havikupungua 
katika Ardhi mpaka watu wake walipogundua kuwa 
hapana upande mmoja uliotamani kupigana na mwi- 
ngine kama mapatano ya upole yaliwezekana kufa- 
nyizwa ; wala mtu mmoja aliyependa kumwua adui 
kama iliwezekana kupatana naye. Amini aliposema 
kuwa hasira ya Wasadikika ilikuwa haisikilizi hoja, 
aliambiwa kuwa hasira isiyosikiliza hoja huandamwa 
na kisasi kisichokwisha. 

“Juu ya kuwachinja mahabusi kwa kuua, mjumbe 
wetu alisikia kuwa adhabu kama hiyo ilitumiwa sana 
' zamani katika Ardhi. Wakati huo mashtaka yali- 
kuwa hayachujwi. Mchujo wa mashtaka ulipohala- 


lishwa katika sheria zao, mambo yalibadilika sana. ,, 
Baadhi ya watu waliotuhumiwa kuwa walikuwa <<. 


wahalifu walionekana, kwa kuyachuja mashtaka yao, 


kuwa walikuwa si wahalifu kamwe. Walisingiziwa “7?” 


bure. Jambo hili lilipunguza sana machinjo ya wa- 
shtakiwa. Adhabu ya kifo ilikusudiwa kubatilishwa 
katika sheria za Ardhi mara watu wake wakikoma 
kuuana wenyewe. Bidii ya kuwafunza watu jinsi ya 
kutendeana wenyewe ilianza siku nyigi huko. Kila 
mtu alijitahidi kupingana na majaribu mabaya kwa 

nguvu zake zote. Hapana shaka Ardhi itakuwa 
mahali bora kwa maisha ya watu. 

“ Kwa rai zilizotolewa na watu wa Ardhi, na kwa 
mvuto wa ufanisi wao, mjumbe wetu alikuwa na haki 
ya kuitaka Kusadikika kuiga mwendo wa Ardhi. 
Katika maendeleo ya wanadamu Ardhi imekwenda 
hatua nyingi sana mbele kuliko ilivyofanya Kusadi- 
kika. Karibu maisha ya malaika yatafikiwa na watu 
wa Ardhi kama bidii zao zitafululiza. Hawana ma- 
bawa, lakini huruka hewani kama ndege kwa vyombo. 
Hawana mapezi, lakini huzama baharini kama sa- 
maki kwa vyombo vile vile. Umbali wa safari ume- 
kunjwa barani, baharini na hewani. Vitabu vyao 
vimeyakusanya mambo mabaya kwa ushahidi mwi- 
ngi, na yaliyo mema kwa uangalifu mkubwa. Usha- 
hidi wa mambo mabaya huwahadharisha juu ya 
misiba, na ule wa mambo mema huwahimiza kuenda 
mbele. Kwa njia hii, wamefaulu katika mambo mengi 
sana. Sasa shetani ana wivu juu ya watu wa Ardhi 
kwa sababu hawashawishiki tena upesi kama wali- 
vyokuwa zamani. 

“ Watu wenyewe walihitalafiana kwa rangi, lakini 
kwa akili zao za namna ya ajabu walipatana sana. 
Pia walihitalafiana na Wasadikika kwa uzazi. Wa- 
nawake wetu huzaa mapacha lakini wao ni nadra 
sana kufanya hivyo. Maisha ya watoto wetu wengi 
hayana salama kuliko maisha ya watoto wao kidogo 


yalivyokuwa. Watu hao walisema lafidhi mbalimbali 


zilizoonyesha matokeo ya mchafuko wa lugha use- 
mwao kuwa ulitokea zamani katika Ardhi. Lakini 
jitihadi zote zilikuwa zikifanyizwa ili waweze kusiki- 
lizana kama watu wenye lugha moja tu. Yamkini 
hilo litawezekana kwa sababu watu wa huko wana 
bidii inayowaka kama moto. Wanaume kwa wana- 
wake walizungumza habari za bidii, na kufanyiza 

bidii wakati wote. Kwa ubongo wao hutunga na 
kutangua mambo mpaka wapate jambo la kufaa. 
|. Kwa kano zao hujitwika na kujitua dhima kubwa na 
nzito. Walipata kusikiwa wakisema kuwa kwa sa- 
babu ya ujinga, kutofahamiana, wivu na chuki wali- 
potelewa na hazina bora walizokuwa nazo zamani. 
Waliazimu kulitenda kila neno lililowezekana mpaka 
kila hazina iliyowapotea kwa wimbo wa shetani irudi 
tena katika mikono yao. Hazina hizo zilitakiwa kwa 
matumizi ya shirika ya watu wote. Kwa mambo 
kama haya, mjumbe wetu hakuweza kujizuia kui- 
ngiwa na fikira kuwa mwishoni watu wa Ardhi wata- 
kuwa na imani moja, taifa moja, hali moja na lugha 
moja kwa sababu hawakuamuru kosa lililowezekana 
kusahihishwa kumea kati yao. Nusu moja ya safari 
yao ndefu imekwisha pitwa. Sasa wanakikaribia 
kituo. Mashaka katika Ardhi karibu yatatoweka 
kama watu wake watashikilia bidii kama gurudumu 
lao. Amini alirudi hapa kutoa habari hizi kwa 
sababu alikijua kima hasa cha heshima. Kama asi- nA 
ngalijua heshima ni nini, asingalirudi tena kushiriki 
pamoja na sisi mashaka ya Kusadikika. 
“ Katika nchi nyingine mjumbe kama huyu asi- 
ngalitoka katika makumbusho ya heshima. Angali- 
chorwa kwa sanamu ya mawe. Sanamu hiyo ingali- 
simamishwa juu ya kila njia kuu kuwaashiria watu “0 
wengine kutenda kama alivyotenda yeye kwa ajili yao YAUA 
wenyewe na kwa ajili ya nchi yao. Jina lake lingali- 
kaririwa na kila kinywa cha kizazi kipya. Lakini 
yeye hakupata shukrani ya nchi hii kwa kazi zake 
bora. Alishtakiwa kuwa ujumbe wake haukuleta 
faida, akahukumiwa na baraza kunyang'anywa milki 
yake na kifungo cha maisha. Kosa hili limetendwa 
hapa mara kwa mara. Kwa desturi, kosa hufanyika 
upesi sana kuliko liwezekanavyo kutengenezwa, na 

hujificha sana kuliko liwezekanavyo kugunduliwa ; 
lakini likigunduliwa lazima kulisahihisha bila ya ajizi. 
Hii ndiyo sababu yangu ya kutaka uanasheria kupewa 
nafasi na kuhalalishwa katika Kusadikika. 

““ Nimeshtakiwa kuwa nataka ufalme na kupingana 
na sheria. Silitaki jambo hata moja katika mambo 
haya mawili. Ufalme humstahili mtu aliye bora ku- 
liko mimi. Sharafa ya sheria ni kubwa sana. Nimo 
katika zizi lake kama ng'ombe. Sina budi kuitii. 
Ng'ombe akivunjika mguu malishoni hujikokota 
zizini kusaidiwa. Kwa kuchechemea wajumbe wetu 
wamerudi zizini kutoka safari ndefu lakini hawaku- 
saidiwa.” 

HUKUMU 


“ Waungwana, sisi sote tumesikia ushahidi 
wa Waziri, badala ya Serikali ya Kusadikika, 
na ule wa Mudir wa Sheria, mahali pa Serikali ya 
Kusadikika vile vile. Ushahidi huu ulichukua muda 
wa siku moja. Kadhalika tumeyasikia maombezi ya 
mshtakiwa yaliyochukua karibu muda wa juma moja. 


M FALME wa Kusadikika aliwambia madiwani. 


Sasa tuna hiari mbili za kuchagua, yaani, kuiahirisha " 


kesi hii mpaka ushahidi mwingine upatikane, au kui- 
kata kwa ushahidi uliopatikana. Katika njia hizi 
mbili, mimi nataka sana njia ya pili. Sababu zangu 
za kufanyiza hivyo ni kuwa ushahidi tulio nao ume- 


toka kwa mashahidi walio mahiri au stadi sana ” 


katika sheria za nchi hii. Wa kwanza amehitimu 
ubalozi, na wa pili ni mufti katika ukadhi. Wote 
wawili ni watu mashuhuri sana. Mashahidi hawa 
hawakuonyesha dalili yo yote kuwa ushahidi mwi- 
ngine. ulilazimu. Kwa hivi naona kama kwamba 
hawakuwa na neno jingine la kuongeza. Kama hili 
likiwaafiki kazi yetu itupasayo itatimizwa. Mwase- 
maje, waungwana ? ” 

Madiwani walikuwa wamechoka kukaa kitako kwa 
muda mrefu. Wote walitaka kesi imalizike ili waende 
kwenye kazi zao nyingine. Walipolidhihirisha hili 
kwa umoja Mfalme alitamka. ““ Waungwana, sita- 
wachelewesha kwa hotuba ndefu. Jambo nipasi- 
walo nalo sasa ni kuujumlisha ushahidi kwa maneno 

machache sana na kuonyesha jinsi ulivyohusiana na 
mashtaka yaliyoletwa mbele ya baraza hii.” | 

“Imesemwa kuwa mshtakiwa alidai uanasheria 
kuhalalishwa katika Kusadikika. Katika maombezi 
yake yote, yaliyokuwa na wingi wa mambo mema, 
jaribu la kuyakanusha madai haya halikufanyizwa. 
Kwa kuwa uanasheria haukujulikana hapa zamani, 
inakubalika kabisa kuwa mshtakiwa alitaka kuileta, 
na hasa aliileta elimu ngeni. Kwa tafsiri ya masha-| 
hidi tuliambiwa kuwa elimu hii ilikuwa pingamizi; 
katika sheria zilizohalalishwa. Kuipinga sheria kue-| 
nda katika njia yake ya haki ni uhalifu mkubwa 
kabisa. Hapana mtu hata mmoja anayeweza kufa-| 
nyiza pingamizi katika sheria bila ya kustahili adhabu 
maalum. Katika kesi hii mathibitisho ya uhalifu | 
hayakupatikana. Baraza iliibatilisha tafsiri ya ma-| 
shahidi kwamba ilikuwa si wazi sana kuliko ile ya 
mshtakiwa iliyosema kuwa uanasheria ilikuwa elimu | 
ya uamuzi kwa mujibu wa sheria. Mshtakiwa ali- 
sema kwa kujua. Alizitoa sababu zake, na sababu! 
zenyewe zilikuwa njema kama ilivyoonekana katika ' 
maombezi yake yote. Kwa kweli, jambo lililo mu- j 
himu, ni lazima tufanyize uamuzi wetu wenyewe juu | 
ya neno lithibitikalo, siyo lifikirikalo lakini halithibi- , 
tiki. Dhana ya kuwa kila kitu kigeni ni pingamizi | 
au kibaya inataka mathibitisho. Kama mathibitisho 
hayapatikani, fikira hiyo lazima ibatilike. Mathibi- 
tisho yaliyopatikana katika kesi hii hayausaidii usha- 
hidi ila maombezi. Kwa hivi nawaachia nyinyi, 
waungwana, mfikiri juu ya ushahidi huu na mtaka- | 
vyoafikiana juu ya uamuzi.” 

Madiwani hawakukawia kuafikiana juu ya uamuzi. 
Baada ya kusemezana kwa muda wa dakika chache, | 
mkubwa wao alisema kuwa wameafikiana kwa umoja 
juu ya uamuzi wao. Mfalme aliuliza. “Uamuzi 

gani mlioafikiana?” Walijibu. “Twaona kuwa 
mshtakiwa hana hatia, ila alikuwa akitafuta Jinsi ya 
kuisaidia sheria ya Kusadikika kwa njia ngeni.” 

Mfalme alinena. ““ Taibu, hiyo ni hukumu njema. 
Naafikiana na nyinyi kabisa. Hapana hukumu nyi- 
ngine iliyowezekana juu ya ushahidi uliokuwa mbele 
yetu. Zaidi ya hayo, natoa amri kuwa watu sita 
waliotajwa katika kesi hii—Buruhani, Fadhili, Kabuli, 
Auni, Ridhaa na Amini—wafunguliwe mara moja. 
Inasikitisha sana kuwa dhuluma juu ya watu hawa |! 
hazikutengenezwa mpaka leo. Gereza ni makao ya 
wahalifu. Watu hawa si wahalifu ila wafadhili bora. 
Wanastahili uhuru na heshima kubwa. Hasara zao 
lazima zifidiwe. Kusadikika TUI sana Ka- 
rama kwa kuitanabahisha wajibu wake.” € ; 

Mwisho wa maneno ya Mfalme ai baraza. 
Watu walisimama wakaenda zao. Baada ya miaka 
michache kupita, mafunzo yote yaliyoletwa Kusadi- 
kika na wajumbe wake yaliziamsha bidii zilizokuwa 
zimelala. Mavuno ya mafunzo hayo yaliifanyiza 
Kusadikika kuwa nchi moja katika nchi zilizositawi 
kabisa. 


MAANA ZA MANENO MENGINE YALIYOTUMIWA 
KITABUNI HUMU 


Sura ya 1 
Haiba : Wasifu wa mtu 


Jalali : Mtukufu 

Bughudha : Maneno mengi ya chuki 
Mlizamu : Mchirizi 

Mgogoro: Matata, ushindani 
Nasaba : Jadi 

Mabarakala : Wenye tamaa ya ukuu 
Kutuhumu : Kushuku 

Mudir : Jumbe 

Taaluma : Mafunzo 

Kuafiki : Kukubali 

Siasa ; Taratibu 

Jinai : Kesi kubwa 

Kuyvotana : Kushindana 

Adhimu : Bora ; Tukufu 


Sura ya 2 
Kuadimika : Kukosekana 
Aghalabu : Mara nyingi 
Dhima: Madaraka 
Madhali : Maadam, kwa kuwa 
Adimu : Kutopatikana 


Sura ya 3 
Sudusi : Sehemu ya sita kwa moja 
Makini : Utulivu mkuu 
Hadharani : Mbele ya watu 
Azima ; Kusudio, nia 
Kutalii: Kusoma na kufahamu 
Kuabiri: Kusafiri kwa chombo 
majini 
Rai: Maoni 
Sura ya 4 
Matlai: Matokeo ya Mashariki 
Kujihaulisha: Kutoka chombo 
kuingia kingine 
Kugharimu : Kutoza gharama 
Maizi : Jua, tambua 
Izara : Fedheha, aibu 
Sura ya 5 
Nadra : Shida, mara chache 
Madhila : Mashaka 
Kuadhiriwa: Kuvunjiwa heshima, 
kuumbuliwa 
Ima fa ima : Ikiwa isiwe, kwa hali yo 
yote 
Bawaba: Vipande vya chuma vina- 
vyofungiwa mlangoni ili uweze 
kuushika, kufunguliwa na kufu- 
ngwa 
Kigegezi: Uchungu anaoona mtu 
wakati was kunywa kitu kikali 


Mjasusi : Mpelelezi 

Idhini : Ruhusa 

Kukereza ; Kukata 

Johari; Kito cha thamani 

Nasaha: Maneno au tendo la” 
kuomba msamaha 

Kuyabisika ; Kuwa -gumu 

Kudura ; Uwezo 


Sura ya 6 
Halaiki : Wingi 
Kuponzeka : Kuingia hatarini 
Ghera: Ari | 
Eda: Muda anaokaa mwanamke 
aliyeachwa au aliyefiwa na mu- 
mewe 
Takilifu : Uzito, ugumu 
Karaha: Maudhi, kuudhi 
Kubwata : Kusema wazi kwa nguvu | 
Kutanabahi : Kurudisha fahamu 
Kunasihi : Kutaka radhi | 
Ubadhirifu: Upotevu wa maili, 
kuitumia kwa fujo 
Tafrija: Raha | 
Kukimu: Kupa chakula, nguo na 
kadhalika 


Sura ya 7 
Ajizi: Uchelewevu | 
Ukufi : Uchache kabisa wa kitu ' 
Ardhihali : Taarifa | 
Shani: Ajabu, jambo la kushangaza 
Kutaadhimu : Kuheshimu, kutukuza | 
Kutumbuiza : Kufariji kwa matendo 
Kuliwaza : Kutuliza, kusahaulisha | 
Mwafaka : Mapatano 
Umbea : Uongo 
Kutasawari : Kwenda huko na huko 
Kuhami; Kutilia nguvu au mkazo 
Ufanisi: Hali ya kustawi 
Ali ali: Bora bora 
Lahaula: Neno la kuonyesha majuto 
Kuzuzua: Kudhihaki, kumfanya 

mtu kama mjinga 


| 
Sura ya 8 | 

Kujikaga : Kujilinda kwa dawa | 

Ladha : Utamu au uchungu wa kitu | 

Kusadifu : Kutokea barabara kama | 

ilivyosema 

kusabiki : kutangulia 

Lafidhi : Matamko ya maneno 

Kano: Mishipa ya nguvu 


Sura ya 9 
Mahiri : -enyi busara 

